text:
Dopo di un an e mieç là che la
informazion in lenghe galiziane e veve pierdût cuasi ducj i siei gjornâi, di un
pâr di mês incà la tindince e je mudade e, dopo de nassite dal cuotidian Praza
Pública, ai 29 di Fevrâr al à tacade la sô ativitât ancje Dioivo. Si trate di
un mieç di informazion digjitâl par galizian inviât di un grup di gjornaliscj che
par sostignîlu a àn metût sù une associazion culturâl. Daûr di cheste gnove
iniziative, di fat, a son pocjis risorsis e tant volontariât. Dioivo al à un
tai plui di riviste che no di cuotidian, al fevele di temis che dispès no si
cjatin su altris mieçs di comunicazion e al ufrìs spazis par lâ plui a fonts
intes gnovis.
Font: Praza Pública, 27-29/02/12


c: text/html

text:
Daûr de stime dai organizadôrs a jerin 100 mil lis personis che ai 18 di Otubar a àn manifestât pes stradis di Sant Jacum di Galizie (Santiago de Compostela) in rispueste al apel dal coordenament “Queremos galego” che al met adun diviers sogjets impegnâts pai dirits linguistics dai galizians. La manifestazion e veve chê di rivendicâ il dirit di vivi ad in plen par galizian e di protestâ cuintri de politiche metude in vore dal guvier vuidât di Alberto Núñez Feijoo (PP) che e menace lis misuris a pro de lenghe galiziane fatis buinis intai ultins agns. Se i galizians a son ancjemò galizians – si à dite intant dai discors uficiâi in place – al è massime par vie de lôr lenghe e chest a varessin di tignîlu a ments ancje chei che vuê a àn in man il guvier de comunitât autonome de Galizie e che, cence di cheste identitât nazionâl e linguistiche fuarte, no varessin lis lôr incarghis.
Font: Vieiros Galiza Hoxe, 18/10/09

robotstxt: allowed

filter: keep


text:
Un puestut par fevelâ de mê grande passion di simpri, la archeologjie, ma no dome...
giovedì 22 settembre 2011
Viaç a Crete/part 2
Il prin che o ai visitât al è stât chel di Knossos, dongje dal cjâf luc de isule, la citadine di Heraklion (nord di Crete).
Dal sigûr al è stât il plui impuartant sedi in ordin di grandece sedi par vie de mitologjie che culì si è svilupade; al jere a stâ in chest palaç di fat il famôs re Minosse, fi di Zeus e Europe, sovran just e savi che al puartâ al massim splendôr il palaç te sô epoche.
La figure, pal plui mitologjiche ma cun cetancj elements che a fasin pensâ a un personaç esistît pardabon (ancje Tucidide al fevele di lui te sô opare "Guerra nel Peloponneso"), e je leade ancje al mît dal famôs taur che i jere stât mandât di Poseidon, par che lui lu sacrificàs in onôr dal diu dal mâr.
Ma stant che la bestie e jere masse biele, Minosse al decidè di no copâlu, stiçant cussì la rabie dal diu. Par punîlu alore Poseidon al fasè inemorà dal taur la femine di Minosse, Pasifae. Dal amôr dal taur e de principesse e nassè cussì une creature mieze om e mieze taur, il Minotaur.
La ricorence cussì ossessive de figure taurine te mitologjie greghe, e minoiche tal specific, e je leade al fat che il taur al jere considerât une bestie sacre; di fat, sedi tes pituris che tes costruzions, si cjate dispès la figure dai cuars, simbul dal dopli podê dal re, chel divin e chel temporâl.
Frecuentis a jerin ancje lis tauromachiis, o ben lis lotis rituâls cul taur che si fasevin in ocasion di fiestis o celebrazions.
Te foto achì us ai metût une piture famose cjatade propit a Knossos dulà che si viodin i oms saltâ sul taur.
al continue...
lunedì 19 settembre 2011
Viaç a Crete/part 1
E jere la seconde volte che o lavi in Grecie (la volte prime a Kos) e o scuen dî che e je pardabon un mont a part, plene di storie, di personis une vore ospitâls e di un mâr fantastic!
Prime di partî o savevi bielzà ce che o sarès lade a viodi, cu la ferme intenzion di visitâ plui robis pussibilis ancje se i dîs par zirâle no saressin stâts tancj (la isule no je tant piçule, e je la cuinte par grandece tal Mediteranei, daspò Sardegne, Sicilie, Corsiche e Cipro).
La sô vicende, se ben leade a fuart cun chê de Grecie continentâl e cun chê dai paîs dongje (Turchie, Egjit e Italie in primis) e scomence però cuntune individualitât che le caraterizarà par ducj i prins milenis di storie, in chel periodi clamât "minoic".
Di fat, za tor dal II mileni devant di Crist e scomence a deliniâsi chê civiltât che nô o cognossin come "civiltât minoiche" caraterizade dai famôs palaçs, simbui di une organizazion de societât pardabon indevant par chei timps.
I plui famôs a son stâts Knossos, Festòs e Malia, ma dute la isule e je impregnade di sîts minoics plui o mancul piçui, che dal sigûr a vevin tra di lôr une fite rêt di colegaments ma che a jerin ognidun ben indipendents e autosuficients.
La carateristiche principâl di chescj palaçs e jere il fat che no jerin dome lis abitazions dai siôrs (dal re in chest câs) ma vêrs centris dal podê cun libar acès di bande ancje di dute la popolazion che e gravitave ator dal edifici (regolât di pueste) e che e contribuive al sostentament de comunitât intune sorte di "ben comun"; chei che si son conservâts miôr di fat fint in dì di vuê a son propit i magazins dulà che si esercitave il scambi di bens primaris (vin, vueli, aliments e v.i.). O torni a dî duncje, une organizazion de societât une vore plui "indevant" di chê che o podìn imagjinâ ancje dome vuê, dulà che i palaçs dal podê a son ben lontans dal condividi alc cu la popolazion...
al continue...
(te foto une viodude dal palaç di Knossos, tal nord de Isule)
mercoledì 14 settembre 2011
Finalmentri!
O soi di gnûf a fevelâ di tumui protostorics furlans!
Ai 14 di Otubar si inaugurarà la gnove struture che e permetarà di visitâ il tumul protostoric di S.Svualt, ogjet di indagjin tai agns passâts di bande de Universitât dal Friûl.
Ricuardìn che il tumul, sepulture monumentâl di un individui de ete dal Bronç, al veve dât indaûr impuartants risultâts e soredut il scheletri dal inumât, furnint cussì grandis prospetivis tai studis di chest periodi.
L'aveniment al è cetant impuartant ancje par vie che al sarà il prin sît di chest gjenar musealizât e visitabil, cun didatiche organizade pes scuelis, come tal sît Neolitic di Samardencje.
L'apontament alore al è ai 14 di Otubar as 11.00 daûr il vecjo "manicomio" dulà che a saràn presints i responsabii dal sgjâf, la retore Cristiana Compagno e altris autoritâts.
(te foto la cuvierture di claps parsore de sepulture)


text:
Dal vanzeli seont Zuan
VANZELI Zn 13,1-15
Prime de fieste di Pasche, savint Gjesù ch’e jere rivade la sô ore di passâ di chest mont li dal Pari, dopo di vêur volût ben ai siei ch’a jerin in chest mont, ur volè ben fint al colm.
E intant de cene, cuant che il diaul i veve za metût tal cûr a Gjude di Simon Iscariot di tradîlu, savint che il Pari i veve metût dut tes sôs mans e ch’al jere saltât fûr di Diu e al tornave a Diu, al jeve sù de taule, al gjave il mantiel e, cjolt un suieman, sal peà tor de vite. Po al strucje aghe intun cjadin e al tacà a lavâ i pîts dai siei dissepui e a suiâju cul suieman ch’al veve tor de vite.
Al rive duncje li di Simon Pieri. I dîs: «Signôr, tu tu mi lavis i pîts a mi?». I rispuindè Gjesù: «Ce che o fâs, tu cumò no tu lu capissis; tu lu capissarâs plui indenant». I dîs Pieri: «Tu no tu mi lavarâs i pîts. Mai plui e mai altri».
I rispuindè Gjesù: «Se no ti lavi, no tu varâs part cun me». I dîs Simon Pieri: «Signôr, no dome i miei pîts, ma ancje lis mans e il cjâf». I dîs Gjesù: «Chel ch’al à fat il bagn, al baste che si lavi i pîts, ch’al è za dut mont; ancje vualtris o sês monts, ma no ducj». Di fat al saveve cui ch’al stave par tradîlu, par chest al disè: «No sês ducj monts».
Finît duncje di lavâur i pîts, al tornà a cjoli il so mantiel, si sentà e ur disè: «Capîso ce che us ai fat?
Vualtris mi clamais mestri e Signôr e o disês ben, parcè che lu soi. Poben, se jo, il Signôr e il mestri, us ai lavâts i pîts, ancje vualtris o vês di lavâsi i pîts un cul altri. Di fat us ai dât l’esempli par che ancje vualtris o fasês come che jo us ai fat a vualtris».
(da La Patrie dal Friûl)


text:
dimarts, de desembre 19, 2006
Nadâl al è ca
Si o ai finût di studiâ come un mat. I risultâts a son ancje rivâts, doi vôts medios, 22 e 25, no ai trop di lamentâmi. Doman o torni sù, e viodarin par un 10 dîs di stacâ di dut che mal nol fâs. Cuissà ce che nus puartarà il 2007. Mi samee îr che al jere il 2000 e il millenium bug. Usgnot o vuei lâ a bevi alc fûr par saludâ un pôcs di amîs e festegjâ. Cumò o stin viodint ancje par lâ a Gjinevre a viodi il salon des machinis a Març. al à di jessi biel. No come ca che al è plen di cojons che a vegnin dome a cjalâ lis feminis crotis. In chest moment pe strade al è un rumoron che a zuin Bologna-Juve. Stadio plen. cun chel che coste... Bon sperin che chestis fiestis a partedin alc di bon in ducj i cjamps, studi e privât. Forsit plui in chest ultin.
Etichetis: seradis, universitât
dijous, de desembre 07, 2006
Sot esams
Eh sì, o sin di gnûf sot esams. O ai finût vuê lis lezions, e sabide si scomense. Sì, sabide 9 di Dicembar. Dut al mont al fâs al puint e jo no. Si podial jessi plui bastarts?? Cussì mi piardi ancje che pursitin là di me. Pecjât. Sperin almancul di passâ. Fin al 19 o ai un cuatri esams. Po viodarin se rivarai a gjoldi un pôc. No mi samee neancje Nadâl, nol è frêt, no ai timp di fâ nuie. Po ben. Îr di sere crodi di vê vinçût la prime partide di Monopoli de me vite. Une biele sodisfazion, ancje se stamatine o vevi un grum di sun. Undis e trê minûts di sere. Adore ma o crodi che o larai a durmî. Doman o ai di studiâ. No stai a crodi a chei che us contin che la vite dal universitari e je une cazzade. Se no tu fasis nuie sì. Se no tu studiis. Ma se no no. Al è un stress. E tal mê câs un stress frecuent. Comunque mi plasares vê une machine fotografiche digitâl par fâ cualchi foto. Ma no le ai. Buine gnot
Etichetis: seradis, universitât
Subscriure's a: Missatges (Atom)


text:
Galizie: intervents su lenghe e lavôr
Il guvier galizian al à metût a disposizion 10 milions di euros par poiâ ativitâts di informazion e orientament pal lavôr che a laran a universitâts, sindacâts, associazions di catogorie e altris ents impegnâts pal interès public. Pe prime volte, tra i criteris previodûts par dâ fûr chestis risorsis, si ten cont ancje dal ûs de lenghe galiziane intai progjets proponûts.
Denant dal probleme de discriminazion linguistiche sul puest di vore, l’esecutîf galizian al à invezit previodût dai intervents di pueste intal so plan anuâl des ispezions sul lavôr. Cun di fat, i ispetôrs dal lavôr a varan ancje di controlâ che no si vedin violazions intal dirit dai lavoradôrs di doprâ il galizian sul puest di vore. Il guvier al à po sigurât che al concuardarà cui sindacâts lis azions di meti in vore tes aziendis là che si àn violazions.
Font: Galiza Hoxe, 20- 28/02/08


text:
L’esecutîf
nordirlandês, cul vôt dai rapresentants unioniscj e di chei dal
Alliance Party,
al à dite di no ae propueste di leç su la lenghe irlandese che e
previodeve ancje la strategjie di politiche linguistiche di svilupâ
intai prossims agns. Cundut che il test al jesseve di un lunc percors
di discussion e di consultazion popolâr, al moment dal vôt al à
cjatât la poie dome dai rapresentants politics de aree republicane e
nazionaliste irlandese. La decision al à lassât cu la bocje garbe
massime lis realtâts associativis impegnadis pe lenghe, a partî de
organizazion Conradh na Gaeilge
che e à ricuardât cemût che al sedi vergognôs che il gaelic de
Irlande dal Nord al sedi la uniche lenghe des isulis britanichis a no
gjoldi inmò di une tutele legjislative.
Font:
CnaG,
11/03/16


text:
10 mar 2011
Dopre e bute / Usa e getta
2 commenti:
-
-
Jaio, mighe mal come idee e provà a meti fur de puarte, o a lassà su un autobus o dismenteà su un aereo o su un taxi... insomme, ancje i libris e puartin vie puest in cjase ;)
Mandi
Frank
- 10 marzo 2011 11:38
- Jaio Furlanâr ha detto...
-
No cji dîs ce tancj argagns eletrocincs chi ai bielzà mitût di fûr. Une dí o vevi ricevût une dite che mi diseve che si vevi computers o eletrodomestics da butâ a vegnivin a cjoliu. O vevi alore preparât une sdrumarie di robe tal coridôr e o spietavi che passedin. Ma un mês dopo a no jerin inmó passâts. Alore o vevi metût dut di fûr e al jere partît subite!
- 10 marzo 2011 16:42


text: Il francês ((francês)français) al è une lenghe romanze ocidentâl, cognossude, soredut une volte, come "lenghe d'oil" (pe maniere di dî "sì", in oposizion cul ocitan, che al dopre "oc"). La sô regjon di origjin e je chê ator di Paris, e daspò si à pandût in dute la France cun la creazion dal stât unitari, metint intun cjanton lis altris lenghis dopradis in France (ocitan, basc, breton, catalan, e v.i.). Inte epoche coloniâl e fo puartade ancje fûr de Europe, in Americhe, Afriche, Oceanie e Asie, dulà che il so ûs al a vonde in regrès, restant invezit a vonde vitâl tai altris continents. E je la tierce lenghe romanze plui fevelade tal mont daûr dal spagnûl e dal portughês.


text:
Il procès
di devoluzion che al à permetût di tornâ a meti in vore un
Parlament in Scozie e di inviâ une Assemblee nazionâl in Gales, nol
à vût invezit nissune consecuence pe Cornualie, la piçule nazion
celtiche che dal pont di viste aministratîf e ven cjapade dentri de
Ingletiere. Il partît indipendentist Mebyon Kernow za di agns al è
in vore par otignî une Assemblee nazionâl daûr dal model galês e
intal 2001 al veve ancje presentât une petizion al guvier britanic
poiade des firmis di 50 mil personis. Profitant des politichis di
austeritât metudis in vore ancje intal Ream Unît i deputâts
conservadôrs elets in Cornualie a cirin di cumò di sierâ in
maniere definitive chest progjet acusât di costâ masse. La idee di
une Assemblee nazionâl pe Cornualie – a àn dite George Eustice e
Sarah Newton – e je aromai fûr de agjende politiche e ce che si à
di fâ al è lavorâ par trasferî cualchi competence in plui aes
aministrazions locâls. Pai indipendentiscj di Mebyon Kernow la idee
e reste invezit simpri di atualitât parcè che e permetarès ae
Cornualie di decidi di bessole lis prioritâts di intervent e di fâlu
cun plui risorsis a disposizion di ce che cumò a àn i diviers ents
locâi cornics.
Font:
BBC, 20/08/12


text:
E je une altre volte ore di Babêl Europe. Vuê, martars ai 26 di Lui, a 11 a buinore in direte su Radio Onde Furlane (sui 90 Mhz te plui part dal Friûl, sui 90.2 Mhz in Cjargne e in dut il mont in rêt ae direzion www.ondefurlane.eu) al torne il program cuindisinâl dedicât a lenghis, musichis, minorancis e nazions cence stât.
Te gnove pontade, che si podarà scoltâle ancje doman ai 27 di Lui a une dopo di misdì , si fevelarà di ce che al è sucedût tai ultins dîs e di atualitât musicâl.
L’itinerari proponût su lis frecuencis de radio libare dai furlans al partìs dal Sapmi, la tiere dai Sami, tal nord de Norvegje, de Svezie, de Finlandie e de Russie di soreli a mont, e al rive in Kurdistan, passant dal Gales, de Ocitanie e de Sardegne.
Te gnove pontade dal program cuindisinâl dedicât a lenghis, musichis, minorancis e nazions cence stât, che si podarà scoltâle ancje doman ai 13 di Lui, si tornarà a cerçâ cualchi novitât discografiche, a tacâ dal album dai Lou Dalfin, Musica Endemica, ma soredut si fevelarà di atualitât sportive e politiche.
A doi dîs de fin dai Campionâts europeans di balon, che a son stâts tal Stât francês, dentri di Babêl Europe al sarà un omaç par chê che plui di cualchidun al à calcolât tant che «la uniche scuadre che si veve di tignî par chê, soredut de bande dai furlans cuntun tic di sintiment e di cussience», ven a dî chê dal Gales.
Il bon risultât de nazionâl galese – tierce classificade a pâr cu la Gjermanie, par vie che ai 6 di Lui e veve pierdût in semifinâl cuintri dal Portugal, che al è deventât campion de Europe – al è dome un dai motîfs par scoltâ un pâr di tocs cjantâts par cymraeg.
Tra lis resons di une sielte di cheste fate si puedin zontâ la stesse partecipazion ai Europeans di chê rapresentative di une nazion cence stât, il fat che si vedi presentade formalmentri ancje par galês, la decision de federazion galese di sielzi une localitât de Bretagne par preparâsi ae competizion e la iniziative di fâ la sô comunicazion no dome par galês, par inglês e par francês, ma ancje par breton, lenghe «sûr» di chê galese e soredut lenghe proprie de Bretagne.
Dongje dal omaç al Gales, cu la musiche dai Y Bandana e dai 9Bach, si fevelarà ancje di «Brexit eScot …in» e cussì e sarà ancje la ocasion par tornâ a scoltâ i Na Gathan, band scozese di cult pe sô musiche, pal fat di cjantâ par gaelic scozês e pe sô coerence politiche.
Te scjalute de trasmission al sarà spazi ancje pes Ganes, grup di ponte de produzion musicâl par ladin, une vore preseât soredut in Gjermanie, in Svuizare e in Austrie.
La manifestazion, che zaromai di un pôcs di agns e je deventade un apontament classic de stagjon, e je une biele fieste di musiche, di ideis e di creativitât, une ocasion speciâl di incuintri tra la “radio libare dai furlans” e la sô int e une oportunitât concrete par judâ la emitente, che a tacâ dal 1980 e à une funzion cuotidiane di servizi public di informazion e di promozion di culturâl.
Viva Onde Furlane si conferme ancje chest an tant che une vetrine de ativitât de emitente, de sô societât editore – la cooperative Informazione Friulana – e di dut chel mont che al partecipe ae azion cuotidiane di produzion di informazion e di culture metude adun de “radio libare dai furlans”.
Un apontament di no pierdi, ancje par dâ une man a Onde Furlane a mantignisi vive e vivarose, te sô funzion di cussience critiche, di motôr identitari e di pont di riferiment culturâl libar e indipendent.
Un apontament di no pierdi par cui che al è in Friûl. Sabide ai 9 di Lui a Bagnarie e torne Viva Onde Furlane.
La manifestazion, che zaromai di un pôcs di agns e je deventade un apontament classic de stagjon, e je une biele fieste di musiche, di ideis e di creativitât, une ocasion speciâl di incuintri tra la “radio libare dai furlans” e la sô int e une oportunitât concrete par judâ la emitente, che a tacâ dal 1980 e à une funzion cuotidiane di servizi public di informazion e di promozion di culturâl.
A sunaran i Brût & Madone (un non, une garanzie!) che a tornin a dâsi dongje pe ocasion, cun chê di jemplâ il Parc ‘ex Tiro a volo’ cu la lôr misture potente e ruspiose di metal pesant e storiis di cuotidianitât lizere e «ignorante». A saran ancje i Trabeat, band di Glemone che e met dongje cun snait cjançons melodichis e adrenalinichis, là che si incrosin lis lidrîs rock blues, il tîr e la ande punk rock e tescj par furlan sclets e direts.
Par judâ Onde Furlane e sarà ancje une des bands talianis plui preseadis di chescj ultins agns, ven a dî i primitîfs, tribâi e erotics e visionaris Universal Sex Arena, formazion in balance tra glam, garage e surf rock’n’roll che e fâs part de etichete La Tempesta, vuidade dai innomenâts Tre Allegri Ragazzi Morti di Pordenon. Cun di plui si podarà viodi e scoltâ il supergrup furlan-triestin Maistah Aphrica, che al prodûs une misture policromatiche e scalembre di ritmis e di suns afrobeat e freejazz.
Dongje de musiche “live” a saran ancje lis selezions di reggae, di ragga e di dub, dutis di balâ, proponudis dai djs dal Warrior Charge Soundsystem, coletîf che su lis frecuencis de “radio libare dai furlans” (sui 90 Mhz te plui part dal Friûl, sui 90.2 Mhz in Cjargne e su internet ae direzion www.ondefurlane.eu) e cure la trasmission dal miercus di gnot dal titul Stîl Salvadi.
Viva Onde Furlane si conferme ancje chest an tant che une vetrine de ativitât de emitente, de sô societât editore – la cooperative Informazione Friulana – e di dut chel mont che al partecipe ae azion cuotidiane di produzion di informazion e di culture metude adun de “radio libare dai furlans”. La manifestazion e je ancje une vetrine dal teritori e dai siei prodots tipics, cuntune ufierte cualificade di mangjâ e bevi di chel bon a km zero: par fâ gjoldi il cûr, il cerviel e lis orelis, ma ancje la bocje e dut il cuarp.
Un apontament di no pierdi, ancje par dâ une man a Onde Furlane a mantignisi vive e vivarose, te sô funzion di cussience critiche, di motôr identitari e di pont di riferiment culturâl libar e indipendent.


text:
Dopo
vê stazât lis diviersis pussibilitâts su la taule, il guvier de
Estonie al à decidût di lâ indenant cul plan par zontâ ae ufierte
de radiotelevision publiche ERR un canâl televisîf par rus. Tal zîr
di un pâr di mês la direzion dal grup e presentarà une analisi
detaiade dai coscj par meti in vore il gnûf canâl che si volarès
fâ partî intal Setembar dal 2015. L’esecutîf de Estonie al à
ancje decidût di infuartî la presince de lenghe de minorance plui
gruesse dal paîs ancje te radiofonie publiche e di meti chest an che
al ven 390 mil euros pe produzion di un program informatîf setemanâl
par rus.
Font:
Baltic
Business News,
19/09/14


text:
Il Partît dai Lavoradôrs dal Kurdistan (PKK) al à fat indenant une gnove propueste par bandonâ in maniere definitive la lote armade. In cambi de rinuncie ae violence, il PKK al domande al guvier turc di acetâ un fermait il fûc e di meti fin ai atacs cuintri dai civîi e ae repression in at cuintri des organizazions politichis curdis. Il procès di pâs, al zonte il moviment curdi, al varès di davuelzisi sot de supervision de ONU. Se la Turchie e ves invezit di refudâ ancje cheste propueste, al zonte il PKK, la uniche soluzion pussibile e sarà chê de indipendence dal Kurdistan.
Font: Nationalia, 21/07/10


text:
Ai 12 di
Avrîl uns 30 mil personis si son dadis dongje a Novi Sad / Újvidék
par protestâ cuintri dal guvier de provincie autonome de Voivodine,
acusât di separatisim intai confronts de Serbie. In place a jerin
ducj i partîts de aree nazionaliste serbe a partî dai socialiscj e
dai conservadôrs dal Partît Progressist Serp (Srpska Napredna
Stranka) che a guviernin cumò a Belgrât, ma in Voivodine si cjatin
ae oposizion. I manifestants a àn domandât che al sedi ritirât il
document di protezion dai dirits costituzionâi e legjislatîfs de
Voivodine che il guvier de provincie al à mandât al esecutîf serp
acusantlu di violâ i dirits e lis competencis des istituzions
provinciâls. Tra lis domandis fatis indenant intant de manifestazion
a jerin po lis dimissions dal president dal esecutîf provinciâl,
Bojan Pajtič, e elezions anticipadis. I rapresentants dal guvier
provinciâl però a àn refudât ogni acuse di separatisim e a àn
replicât che lis personis che a manifestavin a Novi Sad a jerin in
buine part rivadis de Serbie e no vevin duncje nissun dirit di meti
il bec intes cuistions politichis de Voivodine.
Font:
Balkan Insight, 13/04/13


text:
Cui
6 di Otubar, il cuotidian spagnûl El País al à inviât ancje une
edizion digjitâl par catalan. E je stade metude sù une redazion di
pueste par meti adun i contignûts origjinâi dal gjornâl che a son
po doprâts, almancul in part, ancje pe edizion su cjarte. A completâ
la ufierte informative e je la traduzion di une selezion di articui
publicâts inte edizion statâl. Lis traduzions a son fatis par mieç
di un tradutôr automatic e po controladis di un grup di tradutôrs.
E cres cussì la ufierte informative in lenghe catalane che tra
cuotidians e rivistis, sei in edizion stampade che digjitâl, e je
rivade aromai a cuatricent titui. A trasmeti par catalan a son
invezit uns otante canâi televisîfs e plui di un centenâr di
radios.
Font:
Generalitat de Catalunya, 03/10/14


text:
Martars al jere un zovin vistût di curidôr, Miercus, in bande di lui, une siore cuntun vistidut celest. La sere dopo un vecjut che al pareve jessi saltât fûr dai agns Cincuante.
– E ce fasevino? – i domande Sandri.
– E ce saio, jo? No mi soi migo fermât! – i rispuint Livio scjassant lis spalis, intant che al sofle sul so cafè.
– Sì, ma... insome, si cjacaravino? Ti àno fat moto di alc?
– Ma no, ti ai dite. Mi àn dome cjalât. Anzit, jessint che al jere scûr, a àn viodût dome la machine, a dî il vêr.
Vinars a saltarin fûr doi fruts in bregonuts curts e une femine in tute. Sabide al ploveve, e lis gotis a rodolavin jù da la pinie di un gjubot di piel, intor di un cjavelon cu la barbe, che si jere zontât a ducj chei altris.
– E jo che o crodevi tu mi cjapassis pal cûl – i dîs Sandri, intant che al smicje la clavute intal distributôr.
– Ma trops jerino? Simpri ta chel puest? – i domande Livio, platant solêf e baticûr daûr di une muse di “tal vevi ben dite jo”.
– Mierde! O ai finît i bêçs, âstu dîs centesims? Ah, a ogni mût no sai trops, o jeri ancje un pôc bevût. Sîs o siet, plui o mancul. Chel vistût di curidôr al jere. E ancje la siorute vistude di celest. In ogni câs simpri tal stes puest, sul curvon de Braide di Sot.
Livio al tire fûr il tacuin e i dâ vincj centesims.
– Oh, però ti cjalavin cun doi voi! – al zonte Sandri – E pense che par di plui îr ancje al sbivicjave!
– Secont me e je une Candid Camera.
– Ma cjale... se e ves di jessi cussì a saressin propit dai coions. Ta chel curvon alì al è za vonde pericul.
E intant che al dîs cussì, un sgrisul al cor su la schene di ducj i doi.
Sabide al jere l'ultin dal mês.
Cuant che il soreli si ficje dentri da lis sachetis dal cîl dal mont, a tachin ducj a scjassâsi, pronts par cjaminâ, ognun par une strade diferente.
Livio al sclice sul pedâl: al à molât il spritz a miezis e i amîs tal bar.
Cuant che al rive sù pe mont, al scugne lâ plui planc, par che al è tant che a nol fâs plui chê strade. Mil robis e nissune i passin pal cjâf cuant che a tachin i svolts. Si vise parfin che li si tocjave par tiere cul zenoli.
E lu viôt propit dulà che al pensave di viodilu, ma al scaturìs istès.
Al ten il casc sot il braç, intor simpri chel gjubot, compagn di chel che lui, Livio, nolà il coraç di butâ vie e al ten sierât tal baûl sul cjast. I dîs e passe agns di diference si viodin ducj, ancje su chê muse smamide e scussade.
Livio al sgrisule, al sude frêt, ma al poie la machine in bande de strade e al dismonte.
di Raffaele Serafini
Conte n. 82


text:
Al cjaminave pleât par denant, cun chê di judâsi a slungjâ il pas. Ma lis gjambis aromai strachis si movevin par lôr cont. Al leve vie clupignant, al veve scomençât a buinore, a puartâ ator di paîs in paîs chê borsone, plene di veris di profum, sborfadôrs di bon odôr e milante garbatui. A sunâ i campanei, cjase par cjase, par vendi chê marcjanzie di pôc valôr. Al jere di bot scûr, e chê borsone e pesave ancjemò. Il soreli lu veve viodût sì e no par un moment, e dopo il cîl si jere fat simpri plui grîs, e e jere calade une fumate fisse che lu bagnave ancjemò plui da la ploie, e la umiditât i jentrave fintremai intai vués. Adam chel dì, al jere ancjemò plui grîs dal timp, lu veve cjapât la malinconie, cuant che la svearine cul sô trintinâ insistent lu veve tirât jù dal jet.
Propit intal moment che intal sium al coreve discolç cui siei amîs pe boschete, a cirî la manjoca, une pome ch'a tu cjatis dome dongje dal ecuatôr; cun chê pome, sô mari, dopo vêle fate secjâ in soreli, e faseve une farine, che une volte impastade e metude a cuei sot da lis boris, a deventave come une biele pagnoche, ma cuntun savôr, che lui nol veve sintût in nissun altri lûc dal mont, dome là jù in Camerun, tal so paisut. Siet tucui (capanis) fatis di len e di paie, dongje dal cantîr de grande dighe di Edee, dulà che a ‘nd jere tancj operaris che a jerin vignûts a lavorâ e pal cantîr a ‘nd jere simpri tantis nerutis, ca mostravin cence vergogne dutis lis lôr graciis.
La none di Adam e jere ancje je une di chês zovinis che e ziravin pal cantîr, ma jê e jere pierdude a lâ daûr a di chel zovin dai voi celescj come il cîl. Chel zovin i voleve tant ben a la sô femine, ma la lontanance, e chê zovenute cussì biele e diferente da lis zovinis furlanis, ch'a lu cjalave intun mût, che lui nol rivave a dâsi pâs. Nol rivave a gjavâ dai voi chel pet ben formât, e cussì une dì dopo une corse inte boschete cun chê nerute, al veve pierdûde ancje la anime, no dome il sintiment.
Cuant che Adam al sunà il campanel pe ultime volte ta chê zornade, al jere rivât inte ultime cjase di chel picul paisut intal mieç da la plane dal Friûl. Juste ta chel moment che al steve par lâ vie dopo jessisi stufât di spietâ che cualchidun al vignìs fûr, si jere vierte la puarte e un vecjo i jere lât incuintri talpinant, e a pene che al veve viodût ch’al jere un neri i veve domandât “di dulà vegnistu”. Da la Afriche i veve rispuindût Adam “di cè bande da la Afriche sêstu vignût?" "Camerun”
La muse dal vecjo e veve cjapât colôr e i ridevin ancje lis orelis no dome i voi. "Di dulà, di dulà" al spesseave a domandâi, "di ce bande dal Camerun."
Adam lu cjalave straniât. "Il gno paîs al è dongje de grande dighe di Edee."
“Il to paîs” dissal il vecjo batint par tiare cu la sô mace, "No tu sarâs mighe di Kalangadou!" al continuave il vecjo.
Adam cumò al jere propit curiôs. "jo o soi propit di chel paîs". Il vecjo al jere lât plui dongje par cjalâ miôr chel zovin da la piel lusinte, ch’a i steve di front e cuntune vôs malsigure. "Pal baston di Sant Simon, jo o soi stât a lavorâ inta la grande dighe, inta la centrâl, e o ài vude une biele storie di amôr cuntune zovenute dal to paîs, che si clamave Zolatè." "A jere mê none" i rispuint Adam, cumò lu cjalave intun altri mût, e restât cuasi cence vôs.
"Jê a vude une frute cuntun om furlan.”
"Che il folc lu trai, vorèstu dî che tu sês gno nevôt? Nol pues sei vêr, somee une conte jessude da la fantasie di un scritôr."
di Plume di Ingjustri


text:
A son passâts 10 milions di agns de fin de razate humane. Meteorite? No. Si son… si sin copâts bessôi, sperimentant dai virus par ûs militâr. Nol è restât in vite che il 0,1% de gjarnazie ma dopo il virus al à mutât copant ancje chei umign restâts ma… tantis bestiis no. E… velis, des simiis che a cjalin cun curiositât i visitadôrs smoleots. A van ator cuntune sorte di cjadreute/capsule/hovercraft. A son cussì delicâts che l’aiar de Tiere ur ruvine la clare celestine pyel e… a son pacifiscj! A esplorin cui lôr machinaris strâts e strâts di miserie e di glorie humanÆ! Lis citâts a son colassadis une parsore di chê altre. Epûr, chês simiatis che forsi tra un 10 milions di agns a deventaran come ch’o jerin nô umans no àn voie che i visitadôrs a vignidin a curiosâ: ur tirin pieris e bastons! Un di chei rafinâts sienziâts cun pyel blancje/celestrine di tenare planarie al ven colpît te sô capsule e si capote par tiere. Daurman un trop di simiatis i rive dongje cun tantis pieris; lis besteatis a massacrin chel puaret: dut sfracaiât, lui e la capsule. Po a tachin a sgavarâ!
Forsi tra mancul di 10 milions di agns chês tristis simiatis a saran uomini a tutti gli effetti! Maladets primâts plens di tristerie! Maladete Tiere! (cheste mê e je une vision futurÆ)


text:
«...insome, siôr Marlo, lui a mi domande di cirî un che nol viôt, ma che in ogni câs a si sint di velu simpri tacât, juste?» o torni a ripeti.
«Sì, sì... lu prei, o soi disponibil a paiâ dut ce cal vûl, baste ca lu cjati in cjar e vuès» al zonte passantmi une foto.
Cjalant la imagjine, o alci i voi su la muse di cui che a mi steve fevelant e o resti a bocje spalancade: al è lui, anzi o soi jo, no al è lui ma cu lis mostacjis! No fâs coments. O tiri un cassetut e, tignint in man un penarel neri, i voi dongje riduçânt. Di ca a pôc, o pensi, al cjatarà se stes. Lui al tire in sù lis soreceis, al spaurìs e al tache a berlâ come un mat.
«Ma no, siorut, che a mi lassi fâ, al viodarà cemût che...» Si svincole, al brinche un britulin par taiâ cjartis che al steve sù la scrivanie e a mi ven cuintri batint... Sante Madone! Si disgote pardut, spiluçânt: al è il gno sanc, anzit al è il so e a mi mi ven un inzirli.
A mi dismôf intal mieç di sudôrs di fiere. Vonde! Vuê o taiarai vie dut ce che o ai sot il nâs, o mi dîs lant in bagn. Se mi coventaran o incolarai chei di carnevâl, voltâmi al spieli. Chel altri, intant, platât daûr i siei, mi cjale sghignuçant.


text:
lunedì 16 dicembre 2013
La galarie
11 coments:
-
-
Piês di une çoche, puarets. Ben scrite,
Nelodifeagne
- 16/12/13, 13:14
- Galliano ha detto...
-
Biele, imbastide come un tiessût a maie, come chei siums che tu tu ti dismovis dut sudât e tu tiris un suspîr di solêf tal dâti cont che tu sês tornât di ca.
- 16/12/13, 16:03
-
-
Biele, mi è plasude ancje la version taliane; in dutis dôs o sint a fuart il lengaç "Serafinian", che al rive a pandi dut cun pocjis peneladis netis.
Xabi
- 17/12/13, 15:10
- gelo stellato ha detto...
-
graciis a ducj trê, però se no mi disês che il disen al è biel, mi ufint :)
- 17/12/13, 16:02
-
-
Il disen mi ricuarde Blake tal periodi 1795-1805! Ben, plui sut di un Blake :) disìn un Blake di presse
Xabi
- 17/12/13, 19:51
- gelo stellato ha detto...
-
ahahaha, graciis! cumò soi content :)
e o spieti lis dôs contis cence cjâf che mancjin, eh :D
a proposit, e je ore di vioditi di gnûf di chestis bandis!
- 17/12/13, 20:58
-
-
-14 a la fin dal an (e dal concors cence cjâf)! A vore!
- 18/12/13, 14:11
-
-
Sacranon, Raffaele,ti disarai che jo cu la me puare sçjarse e poc frecuentade cuinte elementar dal 1949,
no mi è façil jentra dentri las tos contis,pur ricognosint la validitat e ben viodint la to fuarçe e braure a inbastiles che di sigur dismovin alc di font interes.
I disegns, a iu viot tai siums da gnot cuant a çene mi jempli di polente e muset,(biell chel di Marusçje çjoo, orpo ce biele).
Par il rest come ca ti dis scur, scur, plui penç di chel da galarie.
Malandrete la me rusinide ignorance cu la voie di capì e no rivà.
Un stimat salut e auguri a Raffaele ,al rest dai gjestors, cun duçi i aventors de çjare ostarie
Lusian di Varian
- 19/12/13, 09:42
- gelo stellato ha detto...
-
ma va trancuil, lussian, che cheste conte no le àn capide tant nancje une vore di altris. ta la dreci in cheste maniere,
a son doi plans temporâi, un jenfri chel altri.
par leile in ordin cronologjic al baste lei prime la part normâl, di file, e dopo dute la part in corsîf, che e tache esatamentre dulà che chê di prime a finis
podopo e je semplice, doi frutats a finissin intune galarie cence fin e li dentri a morin.
La foto di maruska invezit e je unemodele di cualchi an fa, si clame verushka, o alc di simil. :)
dai, la conte di nadâl la scrîf facile! :)
- 19/12/13, 09:51
-
-
Graçis Gelo Stellato, par vemi dat la claf dal camarin.
Cumo si ca voi a dispiçja salamps.
Lusian
- 19/12/13, 10:02
- gelo stellato ha detto...
-
si ma lassimi un doi eh! :D
- 19/12/13, 10:13


text:
mercoledì 10 settembre 2014
La travasade
8 coments:
-
-
Ben scrite, un biel furlan. E po mi a fat fâ une biele ridade. Brâf Nelo di Feagne
- 10/09/14, 18:46
-
-
Biele!
- 11/09/14, 00:28
-
-
Par un pôc, il "sacrabolt" lu varés dite jo. Biel furlan, biele conte.
e biel da viodi che Udin, ch'al fâs da pari ae marilenghe, al pu'es inmo' contâ su cualchi fi.
Jaio
- 11/09/14, 07:55
-
-
Graciis a ducj, masse bogns. Par fami capî miôr, o cîr di doprâ il furlan de Filologjiche metint in vore i imprescj Coretôr ortografic, Dizionari Talian Furlan e Sinonims e Contraris ch'a si cjatin ancje su contecurtegnove. Par sigûr chei imprescj li a no ti comedin la sintassi, ma ti judin une vore, ancje se tu âs di molâ cualchi mût di dî dal pais di divignince. Mi interessarès savê ce che pensais voaltris. Tignît iniment che a son agnorums che o soi vie dal Friûl. Bepi
- 11/09/14, 18:07
-
-
Bepi va trancuil che le to lidris di furlan no si é secjade, sei ta scriture come ancje ta presentazion des tos contis, cjariadis cussi ben de nestre tipiche conportazion folkloristiche, il to scrivi mi plas,ti invidiei cun amirazion. Lussian.
- 12/09/14, 21:04
- nelodifeagne_51 ha detto...
-
Ancje jo, Bepi, o vîf lontan da Friûl di plui di trente agns. E là che o stoi, Palermo, mi capissin, se o feveli par furlan, dome Karl Marx il mê cjan, e Ploie il mê gjat. Ma lu stess, o pensi, che vivi distant de Furlanie, fin vuê, nol è un grues impediment par imparâ la lenghe. Soredut parcè che il furlan ancje là lu doprin in pôs. Il mê furlan? Al è ce che al reste di chel che si fevelave tal me borc cuant che o jeri frut. Po dopo o fâs come che tu fasis tu: mi judi cui imprescj che tu às nomenât (Dizionari Talian Furlan, Coretôr ecc). Tu tu scrivis ben, mi plâs lei li tôs contis o soi sigûr che restaran bielis cartulinis pae chei che a vignarann dopo di no. Mandi
- 15/09/14, 09:34
-
-
Fradis di contecurte, tignintsi leâts jenfri noaltris, mancje mai ch'a no si zonti ancje cualchi zovin di plui, a contânus le lôr vite di cumò. Jo a no sai se al è ancjemò cualchidun di lôr ch'al sa ce ch'al vûl di travasâ. Bepi
- 16/09/14, 00:20
- nelodifeagne_51 ha detto...
-
Bepi vere ce che che tu scrivis: tignintsi leâts, ma alore dimi se ti è plasude la mê conte.
- 16/09/14, 12:37


text:
Di fruçons di piel e pêi, invezit,’nd è une vore, ma al capite che a sedin fins e mi sbrissin vie.
Dal sudôr, e chel al è simpri, o cognòs parfin la divignince: smare, fastidi, marum, invidie…
O soi part di une famee triste, ancje se no mi sint un di lôr.
Mi coventaressin botons, ma o rivi adore a sbrindinâju dome cuant che a son za discusîts.
Parcè mi tegnino presonîr achì?
Jê e rive, e vierç la puarte e e cjale instupidide tal scûr.
Jo mi soi bielzà platât tai cjantons, tirât.
Cuant che e va vie, mi inglimuci dentri dai vistît umits.
Mi sint striçât, scjafoiât.
Son ducj triscj e jo ju odei. Ducj.
Mi intortei su la code e…
La barconete de laveblancjarie si spalanche cuntun scroc e la besteate i salte intor.
Par voi ‘nd à botons, par scais i dincj des cernieris. Centesims inrusinîts a fasin sù une creste spiçade, dilunc di un cuarp di madracat che al smalite di cragne e umôrs, di tiessûts e cjativerie.
Al cjate la bocje di jê, spalancade de pôre, e si ficje dentri.
Al slambre il sgrasaiâr, i jemple polmons e budiei cirint cemût jessi fûr.
Po, seneose, si strissine bande des scjalis.


text:
lunedì 22 dicembre 2014
La pietât di Gjorgjo
4 coments:
- Giovanni Nello Malisano ha detto...
-
Veretât, bisugne tornâ plui spes in Furlanie che di sigûr stan cambiant lis robis. Ancje cheste conte e conferme gnûfs gjenars leteraris (neoclassic?), o miôr un tornâ tai timps, disin di une vore di agns indaûr. Ben scrite, miôr di cussì no si podeve.
- 22/12/14, 15:29
-
-
Nelo, Contecurtârs ve ca ch'a tornin a tacânus. O ài let sui gjornâi di une propueste di leç par tornâ a inneâ la Piçule Patrie dentri tal Trivenit. A sarès la muart de nestre marilenghe! Ce podino fâ par fermâju? Bepi
- 22/12/14, 22:10
- Giovanni Nello Malisano ha detto...
-
Bepi, pe nestre lenghe, i invasôrs e la politiche no mi fasin pôre. No son chei che e innearan la nestre marilenghe.La innein, invezit, i furlans che la fevelin pôc e no la insegnin ai lôr fîs o nevôts. E chest lu conferme la storie. Di fat ancje se tai secui sin stâts invadûts di dutis lis razis, magari in pôcs ma il furlan ancjemò lu cjacarin.
Ps. Bepi volès fasti i auguris par Nadâl e se no ti displâs mandimi il to numar di di telefon a ne_llomalis@yahoo.it
- 23/12/14, 13:13
-
-
https://www.youtube.com/watch?v=H-JrQMrfkpU
Chest altri Zorç invezit nol à vût nissune pietât.
Mandi
- 09/06/15, 01:30


text:
Conte n. 166
venerdì 25 febbraio 2011
Gnot di Carnavâl
Par strade e jere ancjemò tante int. Al sucedeve da râr a chê ore di gnot. Almancul cussì e pensave, parcè che nancje jê e jere usade a movisi di straoris. Lis falis a butavin dulintor sflamiadis di lûs malsigure là che lis musis a parevin crepis rossis e neris. Cualchidun al leve ator mascarât e, tal trimulâ des flamis, chei tomâts di len, chei becs spiçâts, chei cuars arcâts a someavin vîfs.
Cence pôre dai bants, grups di contadins armâts a ziravin ancjemò pe citât cui simbui çambarlans ben in mostre. Lis ombris des pichis e des ronceis si slungjavin sui mûrs tant che madracs. I pareve che l’Unfier al ves tacât a spudâ fûr lis sôs creaturis.
I siei doi fradis a jerin denant, a vierzi la strade. La man drete a cjareçâ la spade. So cusin, invezit, al jere in code, a vuidâ il trop dai fameis. Dongje di jê a jerin so barbe e sô cusine. Si movevin svelts, tant che ombris tal scûr di chê gnot di Carnavâl. I pas a sunavin pesants sul concolât, compagnâts dal sglinghinâ des lamis. Chel sun le instupidive. Dut al jere strassomeât, ancje chei flocs ae strumiere che prin i someavin tant biei cumò a parevin maglâts, cuasi voluçâts di une ale rosse di sanc.
E veve il cjâf che i zirave. Forsit e veve balât masse. Forsit e veve olsât masse cul vin. Forsit a jerin stadis lis cjaladis di ducj chei zovins, che a brusavin come flame vive, come se e fos la ultime gnot che a podevin amâ une femine. O forsit a jerin dome i discors di chel Amaseo su lis costelazions negativis che a pesavin sui ultins dîs di Fevrâr.
La cjaminade i pareve cence fin. Dut chel inzirli le varès fate colâ se nol fos stât pal braç di so barbe. Po, cu la sô bocje scure tant che un foran, il porton dal palaç si veve vierzût. E fidave la ore di lâ sot des coltris, di durmî, di lassâ i vencui fûr de puarte. Doman, e veve pensât, si varès sveade ricreade. Doman e jere dì di fieste. E jere Joibe Grasse. Ce podevial mai sucedi di mâl intune zornade cussì?
di Carli Pup
Conte n. 166
Conte n. 166
Etichetis: Carli Pup, Contis, Gjenar romantic
mercoledì 23 febbraio 2011
La conte misteriose (8): Predi di campagne - soluzion
Soluzion
Autôr: Adalbert Stifter
Titul origjinâl: Kalkstein
Titul par talian: Pietra calcarea, Sellerio, 1989
Tradutôr dal origjinâl: Paola Colombo
Notis
Di cuant che o ai let, intune letare dal 1950 di Martin Heidegger a Hannah Arendt, a proposit di Kalkstein di Adalbert Stifter, che «nissune altre conte de storie di un amôr e je cussì timide, nissun dolçôr dal no dismenteâ mai al è stât cussì potent», no ai resistût ae curiositât di leile. Tant e plui che, subit daûr, il filosof al zonte che dal Nadâl dal 1905 lui al tornave a leile ogni an, pal so complean. No pues dî che la conte no mi vedi plasût. Une storie delicade, dutun cul so protagonist. Mi esprim dut câs cuntune forme di prudence, parcè che la consonance di Heidegger cun Stifter si inlidrise tal profont dal spirt todesc e e je dute di scandaiâ. Par chest, come par condicio e par sintî une altre cjampane, e coventarà almancul ancjemò une conte misteriose: la prossime!
Il Garzon
Etichetis: Conte Misteriose, Garzon
lunedì 21 febbraio 2011
Il piçul Ream
Al è familiâr il sun de sierande di metal de rimesse che e sdrondene sù. Daûr no je la machine: chê e je te rimesse vere, juste in bande.
Cuant che si tire sù la sierande, invezit, si cjate une paradane di len, cuntune puarte come se e fos une stanziute, ma in realtât al è un piçul ream. Sì, il piçul ream di nono Lenart. Un piçul ream di libertât: ca damigjanis, butiliis, scjatis e imprescj a son libars di stâ dulà che a vuelin, lis tacis a son libaris di jessi dome resentadis e no lavadis pardabon, il polvar al è libar di poiâsi cuiet, cence jessi netât daurman di un peçot di none Miriam, che invezit e je regjine sù, tal apartament dut biel net dal secont plan.
Si vierç la puarte e al rive, cordiâl e un tic garp, il salût dal odôr antîc dal piçul ream: un profum misturât di vin neri, spandût un pôc tal stravasâ, di polvar, di paviment di ciment, di umit, di un cinisâr di cjichis Linda. Al è ancje un fîl di odôr di gas des machinis dai vicins, che ogni tant, cun calme, a jentrin o a jessin des lôr rimessis.
Il nono zovin al cjale des fotos in blanc e neri, di cuant che al jere sot militâr. A son ancje fotografiis nestris, dai nevôts piçui che o zuìn cun lui. Par tiere dongje de cjadree dal nono a son la stue a gas e il termosifonut eletric, che cuant che si lu pie al fâs odôr di metal.
Gno pari i dîs al pompîr Fulvio, che nus fâs di muredôr in neri, ce che si à di tignî e ce che si à di butâ: l'apartament di puar nono Lenart al è vendût e si à di lassâ libar pai gnûfs parons.
Ve che al passe siôr Lucio, si ferme, ma nol è plui par bevi il solit tai cul puar nono, al salude cun afiet gno pari, e cui voi lustris i dîs: «E je triste la vite, che mi fâs viodi chestis robis ca».
Passâts vincj agns, o ai i voi lustris ancje jo, usgnot, par chel piçul ream pierdût.
di Spirt Anonim
Conte n. 165
Conte n. 165
Etichetis: Contis, Gjenar romantic, Spirt Anonim
venerdì 18 febbraio 2011
Viste mâr
Une onde a si disfe sui pas pierdûts tal savalon. Une altre a rive da cuissà dulà, cul orloi uçât dal blu dal mâr.
Daûr di chest, peât a un cjan, un om al çuete daûr di un frut che sô mari a poche sul va e il ven di un tricul tracul.
Daûr di lôr, un carton al clope tal puarti vueit e un barbon al sbore fûr il so braç dal sac che i fâs di coltre fine e po al rime une muse rote dal frêt de gnot che il prin soreli al svuarbe e incee cence un bundí.
Ne nulate e passe e un gjat al clame le sô voie al cîl. Il cjan i baie, l'om al tire ma lui nol tâs e il gjat si taie, il frut al cole, le mari a cride e intun cjanton, il barbon al pisse.
di Jaio Furlanâr
Conte n. 164
Conte n. 164
Etichetis: Contis, Gjenar romantic, Jaio Furlanâr
mercoledì 16 febbraio 2011
La conte misteriose (8): Predi di campagne
O fâs il perît di une vore di agns […]. O ai cussì vût cognossût ints e paîs diferents. Une volte o jeri te citadine di Wengen[…]. Spes o levi a Schauendorf, il paîs dongje, e li o ai vût cognossût il plevan, un om ecelent che al veve tacât a tignî pomârs e al veve fat in mût che il paîs, prime cjapât dentri te boscaie, tes fratis e te sterpaie, si slargjàs cumò tant che un zardin tal mieç di mil pomârs lizadris. Une dì mi invidà par une fieste religjose […]. Cuant che o jentrai o viodei i ospits sentâts ator de taule e un puest intat tignût libar par me […]. O cognossei cualchidun dai presints, cualchidun altri mi fasè savê non e posizion e cul lâ indenant des puartadis e cul vin che al disleave lis lenghis cualchi cognossince e deventà prest tant che une viere. Dome di un unic ospit no si podè apurâ cui che al fos. Al jere sentât là cun bocje di ridi e cortês, al scoltave dut cun atenzion, al zirave la muse simpri par dulà che si cuistionave cun passion, come se si sintìs obleât; al diseve di sì cul cjâf a ducj chei che a fevelavin e se la discussion si infogave di une altre bande si zirave par là e al scoltave. Lui però nol butave fûr peraule. Al jere sentât insom, avonde lontan, la sô figure nere si intaiave su la tavaie blancje di lin de taule, e cundut che nol fos alt nol steve mai dal dut dret, nancje che le prossumàs une robe malcreançose. Al veve il vistît di un puar predi di paîs. La sô gjachete e jere un grum fruiade e si viodevii la trame, in cualchi pont e jere lindule, in altris e veve pierdude la tinte nere e e jere rossite e smamide, i botons e jerin di vues. Il gjilè neri al jere une vore lunc e al veve ancje chel botons di vues. Lis dôs pecetis minusculis de fassete, che si poiavin sul façolet neri dal cuel e che a jerin la uniche robe blancje che al veve intor, a certificavin la sô incarghe. Di cuant in cuant, biel che al jere sentât, i vignivin fûr a pene a pene di sot des maniis come polsins, che lui al jere simpri impegnât a parâ indaûr cuntun maneç riscôs. A jerin salacor in cundizions di scugnî un fregul vergognâsi. O viodei che si servive stratignût a ogni puartade e al graciave simpri cun creance il camarîr che je proferive. Ae fin dal gustâ al cerçà a pene il vin miôr, al piçucà dome tocs piçui dai dolçs e a diference di chei altris nol cjapà sù nie dal so plat par puartâ, daûr de usance, un piçul ricuart ai parincj.
Par chestis particolaritâts o notai chel om.
Finît di gustâ, cuant che ducj a jerin jevâts sù, o podei olmâ ancje il rest de sô persone. I bregons a jerin de stesse stofe e tes stessis cundizions de gjachete, i rivavin fin sot dal zenoli e li a jerin fermâts cuntune fibie. A vignivin dopo lis cjalcis neris, aromai però cuasi grisis. Tai pîts al veve scarpis largjis cun grandis fibiis. A jerin di corean grues e a vevin suelis penzis. Vistût in chê maniere, une volte formâts i grups pe conversazion, l’om al ste in pîts, di bessôl, cuasi, e lis sôs spalis a lenzevin la colonute tal mieç dal barcon. Il so aspiet fisic si cumbinave cul vistît. Al veve une muse lungjute, dolce, sul timit, cun voi clârs, perlins, bielonons. I cjavei scûrs a levin jù slis su la cope, al coreve jenfri di lôr za cualchi fîl blanc pandint che aromai al jere dongje dai cincuante o ben che al veve vût pinsîrs e displasês. Dopo di un pôc al tirà fûr di un cjanton une baguline cuntun pomul di vues neri come i botons dal vistît, al le dongje dal paron di cjase e al tacâ a saludâlu. Il paron di cjase i domandà se al voleve za lâ vie, e chel i rispuindè che par lui e jere za ore, al veve di cjaminâ cuatri oris prime di rivâ ae sô parochie e lis sôs gjambis no jerin plui buinis tant che agns indaûr. Il plevan no lu stratignì. Alore al saludà ducj, al le fûr de puarte e subit dopo noaltris lu vioderin che si slontanave tal mieç dai cjamps di forment, al leve sù pe culine che e sierave il paîs bande soreli a mont e, là vie, al scomparive cuasi tal aiar sflandorôs dal dopomisdì.
Conte sielte e voltade par furlan
dal Garzon de Ostarie
lunedì 14 febbraio 2011
Il carnevâl tal borc
No vevin ancjemò sunât lis cjampanis pal funerâl, che za gno Barbe al veve ordenadis tal so armaron lis cjamesis, lis gjachetis e i bregons di chel puaret che aromai al jere destinât di lâ a mangjâ il lidric pal poc.
Ma lu stes in ducj chei vistîs che al tignive chel om dentri in chel armâr, par me, nol jere un strafaniç che mi lessi ben. O masse grancj o masse piçui. Ma par mê mari, che in chê dì che tes sachetis no veve nancje un carantan, nol jere timp di pierdi.
«In mascare tu scugnis lâ» - e vosave chê puare femine su lis cjalis che a puartavin te cjamare di gno barbe.
«Se no ti dan bêçs, i ûfs par fâ pe cene la fertaie, di sigûr a cjase tu ju puartis. Ma cualis braghessis, ce cjamese podevio metimi intor par vistimi in mascare se in chê marcjanzie di vistîts no ‘nd jere un che mi lessi ben? Ma cuant che a mê mari si tocjavin i coreans dal tacuin a jere buine di fâ ancje i miracui e di cjatâ simpri une soluzion.
Cu la cotule rosse, la cjamesute blancje di gnagne Bine e un rezipet in dulà che intune cope al stave il cjâf dal purcit, mi veve fat deventâ, secont jê, une bielissime mascare.
«Po dopo o sin a Carnevâl» e diseve par convincimi che o jeri pardabon miôr di arlechin «e cun chês tetis cussì grandis, a cjalâti varan ce ridi, se mai stâ atent che nissun tes vegni a palpâ».
Finalmentri cun tant di ciprie e cul sbelet che mi veve metût mê sûr, cun Gjorgjo che al sunave ben la sunete, sin partîts a fâ i pipinots pes fameis dal paîs, sperant di cjapâ sù cualchi ûf e cualchi palanche.
Veretât, in chel dopo di misdì, cu lis mês tetis, cun cualchi cjantade, ancje se a jerin stonâts e cu la sunete, jo e me cusin o vin puartade un fregul di ligrie par ducj i curtîi, e tal zeut che o tignivi sot il braç si contavin vincj e cinc ûfs e mil e cinc cent francs in palanchis di ogni fate. Mê mari sarà contente o pensavi.
Daspò al jere l’ultin dì Carnevâl, e par fortune, la dì dopo, e jere la prime zornade di Cuaresime e di sigûr no varai plui di vistimi di femine, ancje se a disi la veretât, mascarât in chê maniere e cun chês tetonis no mi displaseve.
Nol jere un cristian, crodint pardabon che o fos une fantate, che no mi fasès i compliments. Ce biele chê gracie, chês premuris, chês bielis peraulis che a dopravin par chê fantate de cotule rosse. Ma ce che plui mi jere plasût al jere stât cuant che un vedran, come un pandolo, cjapât da mê figure, ma soredut dal gno pet, par cjalâmi ben cuasi al jere deventât losc. Puaret, al jere cussì cjapât da mê bielece, fintremai che par fâmi lis bielis mi fevelave par talian.
Ma sul plui biel, cuant che par me al jere deventât propit un spas, no mi vegnial di la spandi la aghe. Sfidi… al jere cuasi des dôs che o levi fûr e dentri dai curtîi. E cence pensâ a chel puar biât che mi morosave daûr, o aì alçade la cotule e in pîts, dongje il ledan, mi soi zirât di chê altre bande par no da scandul e, o ai fat ce che si fâs cuant che no si pues tignîle. No cjati peraulis par contâ le muse, il sconfuart di chel puar vedran, ma invezit mi visi ben lis ridadis di gust di chês feminis che tal curtîl a coionoavin chel pandolo che si eri inamorât di une femine che e pissave in pîts.
di Nello Malisano
Conte n. 163
Conte n. 163
Etichetis: Contis, Gjenar ironic, Nello Malisano
mercoledì 9 febbraio 2011
La Conte Misteriose (7) Lurîs che e mangjave i gjats - soluzion
Soluzion
Autôr: Gianni Rodari
Titul origjinâl: Il topo che mangiava i gatti
Titul origjinâl de racuelte: Favole al telefono, Einaudi, 1971
Tradutôr dal origjinâl: Il Garzon de ostarie
Notis
No podeve mancjâ te nestre rubriche une conte di Gianni Rodari. La lizerece ma, tal stes timp, il riferiment a significâts plui o mancul scuindûts des contis di cheste racuelte, Favole al telefono, e duncje la pussibilitât di une leture su plui plans des storiis, a son intun la ricjece che nus pant il scritôr. Fra i autôrs che si à vût mût di cognossi culì in ostarie a son trê, in particolâr e par motîfs diferents, che mi vegnin iniment leint Rodari, vâl a dî Laurin Zuan Nardin, Jaio Furlanâr e Giuliana Pellegrini. Si trate di une sensazion sogjetive, si capìs, che no vuei scrusignâ plui di tant e che o buti li dome par sintî magari cualchi altre reazion, ma che al sarès interessant scandaiâ plui a fonts, par capî parcè e di dulà che e ven.La conte presentade in cheste ocasion e je in ogni mût un biel esempli de maniere che al à Rodari di zuiâ cu la “materie prime”, la peraule, e di conseguence di creâ significâts che no si spietisi. I siei a saran sì libris “par fruts”, come che si lei te introduzion de edizion Einaudi, ma capitâts dome par câs inte scansie de leterature pe infanzie.
lunedì 7 febbraio 2011
Par barbe Milio
Barbe Milio al jere un di chei furlans dal inizi dal secul passât che al veve cognossude la miserie. Chê miserie che e jemplave i curtîi e lis andronis dai paîs furlans, che ducj ben o mâl a spartivin cence bruntulâ masse; e jere chê la lôr vite, no 'nt cognossevin altris.
Ma lui, barbe Milio, no si sintive un di lôr, nol veve stabilît di puartâ indevant la tradizion di chê famee cussì umile, che e sbassave il cjâf parsore des cumieris, sot dal soreli. Lui al sintive di vê alc di plui, alc che i varès permetût di viodi ce che al jere lontan di chês stradis plenis di polvar.
Chê zornade di Istât, cjaminant pe vie da prât, cul so librut neri dut fruiât in man, al cjalave chel cîl cussì penç di soreli e al pensave a trop biel che al sarès stât il mont vie di li, a chei bogns cristians dal paîs che a vevin cerçât la fortune in puescj forescj... chei sì, che a varessin vivût passûts e contents cun dutis lis bielis robis che a varessin viodût!
Lu passarin, corint in bande su lis lôr bicicletis, doi frutins de sô etât, coionantlu “Milio, tu sês ben svelt tu a lassâ il lavôr su pe schene a chei altris! Pree il Signôr che ti fasi vignî un pocje di voie di lavorâ!”.
Lui al scoltave lis lôr cjoltis in zîr, ma no ur rispuindeve mai, tant che chei a vosavin inmò di plui par fâsi sintî di chel frutin solitari e cidin. Ma lui nol bacilave: ur varès ben fat viodi cuant che al fos lât vie di li, cui che al jere chel plui svelt.
Intant al cjaminave jù pe strade blancje, cun chel librut neri in man, chel che i veve regalât so pari e che lui al leieve, cjatant ispirazion e confuart tes peraulis dal Signôr.
Di bot e sclop al sintì une vôs, al inizi debile, come un murmui, po simpri plui fuarte: i pareve che chê vôs lu clamàs, sì, e diseve propit il so non. Si cjalà tor ator ma nol viodè nissun, crodint che a fossin lis canais di prime che i fasevin un dai lôr scherçs. Ma no, chê vôs e jere cussì biele, delicade, divine. E po chel cjalt, chel cîl simpri plui sflandorôs, chê atmosfere cuasi magjiche che al sintive ator di se... nol capive ce che i sucedeve, ma al sintì dome une grande fuarce che i sbregà des mans il so librut, fasintlu colâ par tiere.
In chel moment al capî che il so viaç al scomençave, un viaç lunc e faturôs, al servizi di un Paron che no i varès fat sbassâ il cjâf, se no par scoltâLu e par servîLu.
di Rosute
Conte n. 163
Conte n. 163
Etichetis: Contis, Gjenar romantic, Rosute
mercoledì 2 febbraio 2011
La conte misteriose (7): La surîs che e mangjave i gjats
Une vecje surîs di biblioteche e le a cjatâ siei cusins, che a jerin a stâ suntun cjast e a cognossevin pôc il mont.
«Voaltris o cognossês pôc il mont», ur diseve ai siei parincj sudizionôs «e salacor no savês nancje lei.»
«Eh, tu tu le sâs lungje», a suspiravin chei.
«Par esempli, vêso mai mangjât un gjat?»
«Eh, tu tu le sâs lungje. Ma chi di nô a son i gjats che a mangjin lis surîs.»
«Parcè che o sês ignorants. Jo o ’nd ai mangjâts plui di un e us siguri che no àn dit nancje: Ahi!»
«E di ce savevino?»
«Di cjarte e di ingjustri, par gno cont. Ma chest nol è nie. Vêso mai mangjât un cjan?»
«Pal amôr di Diu.»
«Jo o ’nd ai mangjât un propit îr. Un lupin. Al veve cierts dincj… Po ben, si è lassât mangjâ cuiet cuiet e nol à dit nancje: Ahi!»
«E di ce savevial?»
«Di cjarte, di cjarte. E un rinoceront lu vêso mai mangjât?»
«Eh, tu tu le sâs lungje. Ma nô un rinoceront no lu vin mai viodût. Someial al formadi di gratâ o ae gorgonzole?»
«Al somee a un rinoceront, naturâl. E vêso mai mangjât un elefant, un frari, une principesse, un arbul di Nadâl?»
Juste in chel il gjat, che al jere stât a scoltâ daûr di un baûl, al petà fûr un salt cuntune gnaulade signestre. Al jere un gjat vêr, in cjar e vues, cun mostacjis e sgrifis. I surisins a scjamparin ducj a intanâsi, fûr che la surîs di biblioteche, che pe maravee e jere restade imobile su lis talpis tant che un monumentut. Il gjat le gafà e al tacà a zuiâ cun jê.
«Tu tu saressis la surîs che e mangje i gjats?»
«Jo, Ecelence… Lui al à di capî… Stant simpri in librarie…»
«O capìs, o capìs. Tu ju mangjis in figure, stampâts intai libris.»
«Cualchi volte, ma dome par resons di studi.»
«Sigûr. Ancje jo o presei la leterature. Ma no ti parial che tu varessis vût di studiâ un tichinin ancje dal vêr? Tu varessis imparât che no ducj i gjats a son fats di cjarte, e no ducj i rinoceronts si lassin roseâ des surîs.»
Fortune, pal puar presonîr, che il gjat al cjalà par un marilamp in bande, parcè che al veve viodût a passâ un ragn sul paviment. La surîs di biblioteche, cun doi salts, e tornà jenfri i siei libris, e il gjat al scugnì contentâsi di mangjâ il ragn.
Conte sielte e voltade par furlan
dal Garzon de Ostarie
Iscriviti a: Coments al post (Atom)


text:
Fresc
Il fresc al è une tecniche di piture murâl dulà il colôr ven dât parsore de malte inmò frescje. Par piturâ cun cheste tecniche e je necessarie une preparazion.
Il mûr al ven cuviert cuntun strât di une misture di cjalcine e savalon impastât cun aghe (clamât arriccio par talian). Un altri stât di cjalcine, savalon pui fin e polvar di marmul al ven dât parsore dal prin strât (clamât intonaco par talian, o ancje tonachino). Chest strât al sarâ il puest dulà si podarâ piturâ, e une volte ch'al sarà suiât, al manten il colôr inalterât par lunc.
Tal prin strât, al è il puest dulà i pitôrs fasin le sinopie, un disen di preparazion de opare fat cun variis tecnichis. Il mût pui cognossût di preparâ le sinopie pal fresc al è chel di meti un disen de opare sbusât, e cuntun sac plen di polvar di cjarbon, si passe dongje dal disen, in mût di lassâ tal mûr il disen. Chest mût di puartâ il disen al è cognossût cul non di spolvar.
Cualchidun, invezit, si cjate miôr al puartâ il disen tal mûr mediant une ponte.


text:
Main Category > Video Games & Consoles
Categories
- Antiques
- Art
- Baby
- Books, Comics & Magazines
- Business, Office & Industrial
- Cameras & Photography
- Cars, Motorcycles & Vehicles
- Clothes, Shoes & Accessories
- Coins
- Collectables
- Computers/Tablets & Networking
- Crafts
- Dolls & Bears
- DVDs, Films & TV
- Events Tickets
- Garden & Patio
- Health & Beauty
- Holidays & Travel
- Home, Furniture & DIY
- Jewellery & Watches
- Mobile Phones & Communication
- Music
- Musical Instruments
- Pet Supplies
- Pottery, Porcelain & Glass
- Property
- Sound & Vision
- Sporting Goods
- Sports Memorabilia
- Stamps
- Toys & Games
- Vehicle Parts & Accessories
- Video Games & Consoles
- Accessories
- Coin-Operated Gaming
- Consoles
- Games
- Gaming & Time Cards
- Gaming Merchandise
- Other Video Games & Consoles
- Replacement Parts & Tools
- Strategy & Cheat Guides
- Wholesale & Job Lots
For arcade machine the following 275 typos were generated:
rcade machine, acade machine, arade machine, arcde machine, arcae machine, arcad machine, arcade achine, arcade mchine, arcade mahine, arcade macine, arcade machne, arcade machie, arcade machin, racade machine, acrade machine, aracde machine, arcdae machine, arcaed machine, arcad emachine, arcadem achine, arcade amchine, arcade mcahine, arcade mahcine, arcade macihne, arcade machnie, arcade machien, aarcade machine, arrcade machine, arccade machine, arcaade machine, arcadde machine, arcadee machine, arcade mmachine, arcade maachine, arcade macchine, arcade machhine, arcade machiine, arcade machinne, arcade machinee, qrcade machine, qarcade machine, wrcade machine, warcade machine, srcade machine, sarcade machine, zrcade machine, zarcade machine, xrcade machine, xarcade machine, a3cade machine, a3rcade machine, a4cade machine, a4rcade machine, a5cade machine, a5rcade machine, aecade machine, aercade machine, atcade machine, atrcade machine, adcade machine, adrcade machine, afcade machine, afrcade machine, agcade machine, agrcade machine, arsade machine, arscade machine, ardade machine, ardcade machine, arfade machine, arfcade machine, arxade machine, arxcade machine, arvade machine, arvcade machine, arcqde machine, arcqade machine, arcwde machine, arcwade machine, arcsde machine, arcsade machine, arczde machine, arczade machine, arcxde machine, arcxade machine, arcawe machine, arcawde machine, arcaee machine, arcaede machine, arcare machine, arcarde machine, arcase machine, arcasde machine, arcafe machine, arcafde machine, arcaxe machine, arcaxde machine, arcace machine, arcacde machine, arcave machine, arcavde machine, arcad2 machine, arcad2e machine, arcad3 machine, arcad3e machine, arcad4 machine, arcad4e machine, arcadw machine, arcadwe machine, arcadr machine, arcadre machine, arcads machine, arcadse machine, arcadd machine, arcadf machine, arcadfe machine, arcade hachine, arcade hmachine, arcade jachine, arcade jmachine, arcade kachine, arcade kmachine, arcade nachine, arcade nmachine, arcade mqchine, arcade mqachine, arcade mwchine, arcade mwachine, arcade mschine, arcade msachine, arcade mzchine, arcade mzachine, arcade mxchine, arcade mxachine, arcade mashine, arcade maschine, arcade madhine, arcade madchine, arcade mafhine, arcade mafchine, arcade maxhine, arcade maxchine, arcade mavhine, arcade mavchine, arcade mactine, arcade macthine, arcade macyine, arcade macyhine, arcade macuine, arcade macuhine, arcade macgine, arcade macghine, arcade macjine, arcade macjhine, arcade macbine, arcade macbhine, arcade macnine, arcade macnhine, arcade macmine, arcade macmhine, arcade mach7ne, arcade mach7ine, arcade mach8ne, arcade mach8ine, arcade mach9ne, arcade mach9ine, arcade machune, arcade machuine, arcade machone, arcade machoine, arcade machjne, arcade machjine, arcade machkne, arcade machkine, arcade machlne, arcade machline, arcade machige, arcade machigne, arcade machihe, arcade machihne, arcade machije, arcade machijne, arcade machibe, arcade machibne, arcade machime, arcade machimne, arcade machin2, arcade machin2e, arcade machin3, arcade machin3e, arcade machin4, arcade machin4e, arcade machinw, arcade machinwe, arcade machinr, arcade machinre, arcade machins, arcade machinse, arcade machind, arcade machinde, arcade machinf, arcade machinfe, aqrcade machine, awrcade machine, asrcade machine, azrcade machine, axrcade machine, ar3cade machine, ar4cade machine, ar5cade machine, arecade machine, artcade machine, argcade machine, arcdade machine, arcfade machine, arcvade machine, arcaqde machine, arcazde machine, arcadxe machine, arcadce machine, arcadve machine, arcade2 machine, arcade3 machine, arcade4 machine, arcadew machine, arcader machine, arcades machine, arcaded machine, arcadef machine, arcade mhachine, arcade mjachine, arcade mkachine, arcade mnachine, arcade maqchine, arcade mawchine, arcade mazchine, arcade macshine, arcade macdhine, arcade macfhine, arcade macxhine, arcade macvhine, arcade machtine, arcade machyine, arcade machgine, arcade machbine, arcade machnine, arcade machmine, arcade machi7ne, arcade machi8ne, arcade machi9ne, arcade machiune, arcade machione, arcade machikne, arcade machilne, arcade machinge, arcade machinhe, arcade machinje, arcade machinbe, arcade machinme, ercade machine, arkade machine, arcede machine, arcaid machine, arcate machine, arcada machine, arcadi machine, arcadä machine, arcade rnachine, arcade mechine, arcade makhine, arcade machiene, arcade macheene, arcade machina, arcade machini, arcade machinä
rcade machine, acade machine, arade machine, arcde machine, arcae machine, arcad machine, arcade achine, arcade mchine, arcade mahine, arcade macine, arcade machne, arcade machie, arcade machin, racade machine, acrade machine, aracde machine, arcdae machine, arcaed machine, arcad emachine, arcadem achine, arcade amchine, arcade mcahine, arcade mahcine, arcade macihne, arcade machnie, arcade machien, aarcade machine, arrcade machine, arccade machine, arcaade machine, arcadde machine, arcadee machine, arcade mmachine, arcade maachine, arcade macchine, arcade machhine, arcade machiine, arcade machinne, arcade machinee, qrcade machine, qarcade machine, wrcade machine, warcade machine, srcade machine, sarcade machine, zrcade machine, zarcade machine, xrcade machine, xarcade machine, a3cade machine, a3rcade machine, a4cade machine, a4rcade machine, a5cade machine, a5rcade machine, aecade machine, aercade machine, atcade machine, atrcade machine, adcade machine, adrcade machine, afcade machine, afrcade machine, agcade machine, agrcade machine, arsade machine, arscade machine, ardade machine, ardcade machine, arfade machine, arfcade machine, arxade machine, arxcade machine, arvade machine, arvcade machine, arcqde machine, arcqade machine, arcwde machine, arcwade machine, arcsde machine, arcsade machine, arczde machine, arczade machine, arcxde machine, arcxade machine, arcawe machine, arcawde machine, arcaee machine, arcaede machine, arcare machine, arcarde machine, arcase machine, arcasde machine, arcafe machine, arcafde machine, arcaxe machine, arcaxde machine, arcace machine, arcacde machine, arcave machine, arcavde machine, arcad2 machine, arcad2e machine, arcad3 machine, arcad3e machine, arcad4 machine, arcad4e machine, arcadw machine, arcadwe machine, arcadr machine, arcadre machine, arcads machine, arcadse machine, arcadd machine, arcadf machine, arcadfe machine, arcade hachine, arcade hmachine, arcade jachine, arcade jmachine, arcade kachine, arcade kmachine, arcade nachine, arcade nmachine, arcade mqchine, arcade mqachine, arcade mwchine, arcade mwachine, arcade mschine, arcade msachine, arcade mzchine, arcade mzachine, arcade mxchine, arcade mxachine, arcade mashine, arcade maschine, arcade madhine, arcade madchine, arcade mafhine, arcade mafchine, arcade maxhine, arcade maxchine, arcade mavhine, arcade mavchine, arcade mactine, arcade macthine, arcade macyine, arcade macyhine, arcade macuine, arcade macuhine, arcade macgine, arcade macghine, arcade macjine, arcade macjhine, arcade macbine, arcade macbhine, arcade macnine, arcade macnhine, arcade macmine, arcade macmhine, arcade mach7ne, arcade mach7ine, arcade mach8ne, arcade mach8ine, arcade mach9ne, arcade mach9ine, arcade machune, arcade machuine, arcade machone, arcade machoine, arcade machjne, arcade machjine, arcade machkne, arcade machkine, arcade machlne, arcade machline, arcade machige, arcade machigne, arcade machihe, arcade machihne, arcade machije, arcade machijne, arcade machibe, arcade machibne, arcade machime, arcade machimne, arcade machin2, arcade machin2e, arcade machin3, arcade machin3e, arcade machin4, arcade machin4e, arcade machinw, arcade machinwe, arcade machinr, arcade machinre, arcade machins, arcade machinse, arcade machind, arcade machinde, arcade machinf, arcade machinfe, aqrcade machine, awrcade machine, asrcade machine, azrcade machine, axrcade machine, ar3cade machine, ar4cade machine, ar5cade machine, arecade machine, artcade machine, argcade machine, arcdade machine, arcfade machine, arcvade machine, arcaqde machine, arcazde machine, arcadxe machine, arcadce machine, arcadve machine, arcade2 machine, arcade3 machine, arcade4 machine, arcadew machine, arcader machine, arcades machine, arcaded machine, arcadef machine, arcade mhachine, arcade mjachine, arcade mkachine, arcade mnachine, arcade maqchine, arcade mawchine, arcade mazchine, arcade macshine, arcade macdhine, arcade macfhine, arcade macxhine, arcade macvhine, arcade machtine, arcade machyine, arcade machgine, arcade machbine, arcade machnine, arcade machmine, arcade machi7ne, arcade machi8ne, arcade machi9ne, arcade machiune, arcade machione, arcade machikne, arcade machilne, arcade machinge, arcade machinhe, arcade machinje, arcade machinbe, arcade machinme, ercade machine, arkade machine, arcede machine, arcaid machine, arcate machine, arcada machine, arcadi machine, arcadä machine, arcade rnachine, arcade mechine, arcade makhine, arcade machiene, arcade macheene, arcade machina, arcade machini, arcade machinä


text:
Ai
5 di Mai la Assemblee Nazionâl dal Gales e je clamade a esaminâ e a
votâ une gnove leç su la planificazion teritoriâl. Il test al ven
però contestât cun fuarce de organizazion Cymdeithas yr Iaith
Gymraeg, in prime linie inte difese dai dirits linguistics, ma ancje
di diviersis aministrazions locâls. Il proviodiment, di fat, nol ten
cont des carateristichis linguistichis dal Gales. Dopo mês di
mobilitazions cuintri dal test, cumò diviers militants de Cymdeithas
a àn fat savê che a son pronts a inviâ un siopar de fam se no
saran fat bogns i emendaments trasversâi presentâts inte Assemblee
par dâi aes aministrazions locâls i imprescj par garantî un svilup
sostenibil des comunitâts ancje sul plan linguistic.
Font:
Daily Post,
23/04/15


text:
La
organizazion Xunta pola Defensa de la Llingua Asturiana e à domandât
al guvier dal principât des Asturiis di doprâ i toponims par
asturian. Dopo de uficializazion dai nons inte lenghe proprie dal
paîs, e denuncie la organizazion, i toponims a varessin vût di
jessi doprâts simpri inte forme asturiane e invezit la Comunitât
autonome in cetancj câs no lu fâs ni tai siei documents uficiâi e
nancje tal so sît internet. Ancjemò plui paradossâl, e zonte la
Xunta, al è che a no doprâ i nons uficiâi inte lenghe proprie des
Asturiis al è il stes assessorât pe educazion e pe culture che al
varès di promovi lis politichis linguistichis pal asturian.
Font:
Te interesa – Principado de Asturias, 18/11/13


text:
venerdì 25 marzo 2011
INGABIÂT
7 coments:
- Dame mit Fächer ha detto...
-
Siôr Frank, se jo fos la so mestre di furlan i darès un seis scjarsut. Mi limiti sôl a la prime rie
cjampanîl, o disarès cjampanili
tralicjât, magari metût in sigurece
pontegjo, miôr armadure
perno, pluitost pivot
Ma, in ogni câs, la storie a è biele ancje voltade par furlan!
- 25/03/11, 10:25
-
-
No dome la lungjece, ma ancje la lizerece e je chê juste, Frank.
Fra lis tantis realtâts che si incrosin, usgnot o sielzarai une cu la musiche dai organets.
Magari o torni a sintî, cun bocje di ridi, "Un altro giro di giostra" dal grant Loris (Vescul).
Frank tal consei ancje a ti... e graciis pe contute.
- 25/03/11, 16:41
- Jaio Furlanâr ha detto...
-
Nol mi disturbe, il furlan dal Spade, tant o savin ben che al é Frank, ven a stâi il so. Tar chest esercizi di stîl o cjati vulintîr le so maniere e mi riviôt zirâ ator dai baracons cjalant lis mulis.
- 25/03/11, 17:40
- Jaio Furlanâr ha detto...
-
A proposit, Google mi dà une alerte cuant chi vierç Contecurte...Compagne di chê chi riceveis lant da me cul navigatôr Chrome. Mah...
- 25/03/11, 17:44
- gelostellato ha detto...
-
Ma... in realtât, o scomet che jessint un discors diret, Frank al à volût doprâ un furlan sporc e scoret, jessint che no si cjacare cul dizionari incorporât..
Che dopo al sedi come chel che al cjacare lui...
chel al è un altri pâr di maniis! :D
- 25/03/11, 18:15
- ILfurlanist ha detto...
-
E il titul?
ingabbiare = 1a v.tr. [CO]
sierâ intune scjaipule inscjaipulâ
* ingabbiare un usignolo, inscjaipulâ un rusignûl.
Fasial ben o fasial mâl chest furlan cussì?
Al puar Jaio si disisi di dut cuant che al conteste la grafie, cun Frank si è plui bogns ;-)
- 28/03/11, 10:23
-
-
E il guf titul, sior ILfurlanist? Fasial ben o fasial mal che un cal no sa scrivi par furlan al invuluci un agnul cun tun sfuei di circostance d'aur par evidenzià che un det al torni a segnalà che une picule Patrie e je ancje un amabil compendi dal mont (I.Nievo)?
Mandi
- 06/11/11, 11:26


text:
Crisi vere
O cjapi ispirazion di un post di Norman, che al fevele de recession in Americhe.
Stant che o voi sù e jù de Catalogne al Friûl, par ce che al tocje la Spagne o viôt une crisi vere (e nere).
La robe piês e je che a jerin almancul 5 agns, vâl a dî di cuant che o passi di chestis bandis, che o viodevi pronts ducj i ingredients (e no soi une economist) e nissune linie politiche che prevignìs il disastri.
- industrie grande dipendente di parons o marcjâts forescj, che za di avonde timp e puartave i implants in paîs là che i lavoradôrs a costin di mancul;
- industrie medie e piçule che e fâs di satelit a chê grande;
- grande impuartance economiche dal turisim;
- in fin, ce che al fâs la crisi vere: speculazion imobiliâr esagjerade, acetade o fintremai sburtade in pratiche di dute la societât.
L'ultin pont al è chel plui grues: a Barcelone, intune zone normâl, i presits des cjasis a son sui 5.000 €/metri cuadrât, intai cuartîrs bruts no si va mai sot dai 3.000, ancje se l'apartament al è tal cuint plan cence assensôr e al cole jù a tocs. Si disarà "Barecelone e je Barcelone" ma cemût fasie une famee a tirâ fûr 300.000 euros par un apartament? E fûr de metropoli lis robis a son ancjemò plui claris.
A Gjirone, citât lontane 90 chilometris di Barcelone e un pôc plui picule di Udin, i presits des cjasis a son il dopli bondant che no a Udin.
A 30 km (che a son 45-60 minûts) di Barcelone, cjasis gnovis o di 10 agns (il presit al reste in pratiche compagn!), ancje bielis tal progjet, ma fatis di corse par speculâ e cun problemis di finiduris, infiltarzions di umiditât e v.i. a costin 3.000 euros al metri. Il panorame de terace de cjase li che o stoi, fin 2 agns indaûr al mostrave 17 gruis di costruzions e riis di cjasis gnovis no si sa par cui.
Si calcole che in Spagne a son 3 milions di cjasis vueidis, tantis ancje gnovis.
La robe e jere acetade in gjenerâl de societât, alore la int e faseve un mutui di plui di 900 euros al mês par 40 o 50 agns, pensant che il valôr de cjase al fos reâl o sperant che la speculazion e duràs par simpri.
Risultât: indebitament cu lis bancjis dai costrutôrs par fâ speculazion e dai privâts par comprâ la cjase. Lis bancjs naturalmentri a tornavin a invistî i bêçs dulà che ur conven, vâl a dî, in gjenar, te finance internazionâl e tai paîs in grant svilup. Par altri i privâts, cuntun mutui une vore alt a àn simpri mancul bêçs pes spesis di ogni dì, duncje la economie locâl e va une vore al mancul.
Cumò, infin, la crisi imobiliâr e je clare a ducj, no si rive a vendi plui nuie, ma i presits a restin alts, par vie che cui che al à comprât o costruît a 3.000 nol pues vendi a 1.000. La plui grande agjenzie imobiliâr di Spagne e je za falide, insiemi cuntune vore di altris (si pense che a restaran il 30% di chês che a jerin pôcs agns indaûr).
Cu la crisi imobiliâr e cole la plui grande industrie di Spagne, daûr di un destin che al jere clâr e za segnât, par une politiche economiche assurde che e à sassinât l'ambient e il paisaç e cumò e tache a dâ colps une vore dûrs a dut l'implant sociâl.
La disocupazion uficiâl e je dongje dal 15% (e no si ten cont di ducj i imigrâts regolârs che a son stâts judâts a tornâ tal lôr paîs e a ducj chei che a son clandestins e che no jentrin in nissune statistiche).
In cualchi mês al rivarà l'Istât e salacor e colarà la seconde industrie di Spagne, il turisim, par vie che inglês, todescs e francês che a varan i bêçs di lâ al mâr di chestis bandis a saran ne vore di mancul.


text:
Galassie
Une galassie e je un grant insiemi di stelis, sistemis, amàs e associazions stelârs, gas e polvars (che a formin il mieç interstelâr), leâts intun de fuarce di gravitât. Il non derive dal grêc YaλaEίaς (galaxìas), che al significhe "di lat"; al è une clare alusion ae Via Lactea (tes denominazions tradizionâls furlanis Strade dal Paradîs, Strade di Rome, Strade di Jerusalem, Stradalbe, Stradon de Madone, Stradon di Viene a ROme), la Galassie par antonomasie, che a ‘nd fâs part il sisteme solâr.
Lis galassiis a son ogjets di dimensions une vore vastis, che a svariin des plui piçulis galassiis nanis, di pocjis desenis di milions di stelis, fin aes plui imponentis galassiis zigantis, che a rivin a contâ ancje mil miliarts di stelis, dutis che a orbitin ator ator a un comun centri di masse.
In sens storic, lis galassiis a son stadis categorizadis secont la lôr forme aparente, o sedi su la fonde de lôr morfologjie visuâl. Une tipologjie tant difondude e je chê elitiche, che, cemût che si pues capî dal non, e à un profîl a elìs. Lis galassiis spirâls invezit a àn une forme discoidâl cun struturis a spirâl che a partissin dal nucli. Lis galassiis cun forme iregolâr o insolite a son definidis galassiis particolârs; la lôr forme stranie e je pal solit il risultât dai efiets des interazions mareâls cu lis galassiis dongje. Se chestis interazions a son uen vore fissis, par vie de vicinance tra lis struturis galatichis, e pues jessi la fusion des dôs galassiis, che e risulte inte formazion di une galassie iregolâr. La colision tra dôs galassiis dispès e da origjin a fenomens fis di formazion stelâr.
Intal univiers che si pues osservâ a son probabilmentri plui di 100 miliarts di galassiis; la plui grande part e à un diametri fra 1000 e 100.000 parsec e a son par solit a separadis di distancis dal ordin di milions di parsec (megaparsec, Mpc). Il spazi intergalatic al è in part jemplât di un gas lizêr, cun densitât plui basse di un atom par metri cubi. La plui part des galassiis a son disponudis intal Univiers organizadis secont jerarchiis associativis precisis, des plui piçulis associazions, formadis di ciertis galassiis, ai amàs, ai plui imponents superamàs galatics. Chestis grandis struturis dispès a son disponudis dentri di corints enormis (tant che chê che si clame la Grande Muraie) e filaments, che a cenglin vueits imens dal Univiers.
A ben che no sedi ancjemò dal dut ben clâr, la materie scure e somee costituî cirche il 90% de masse di tante part des galassiis a spirâl, biel che pes galassiis elitichis si pense che cheste percentuâl e sedi minôr, svariant fra 0 e 50%. I dâts che a divegnin des osservazions a fasin pensâ che tal centri di tantis galassiis, ancje se no di dutis, a sedin busis neris.


text:
Intal 1999
il Parlament portughês al à ricognossût il mirandês tant che
lenghe regjonâl dal teritori di Miranda do Douro, te aree
nordorientâl dal stât,
là che al è fevelât di
sù par jù 10 mil personis. La
Associazion de Lenghe e de Culture Mirandese e domande cumò al
guvier portughês che al ratifichi la Cjarte europeane des lenghis
regjonâls o minoritariis. Chest pas, a disin i rapresentants de
organizazion, al permetarès di infuartî il status di chest lengaç
dal grup asturian –
leonês, la sô
presince intes scuelis,
che par cumò e je dome facoltative, e la sô jentrade intai mieçs
di comunicazion.
Font:
Publico.pt,
22/11/14


text:
De Vichipedie, la enciclopedie libare dute in marilenghe.
Il valôr assolût come distance di un pont de rete reâl de origjine.
Il valôr assolût o modul di un numar reâl al è il valôr no-negatîf dal numar, cence il segn. In pratiche, inte rete reâl, al rapresente la distance tra il numar e il zero.
Dât un numar reâl , il so valôr assolût si indiche cun e si definìs come
Si pues ancje scrivi
lì che si è usade la funzion indicadore
, che e vâl 1 se l'argoment al è vêr e 0 se al è fals. Ricuardant che la lidrîs cuadrade
e je simpri positive o nule (par esempli,
ancje se
), si à ancje
Il valôr assolût al gjolt des proprietâts chi sot.
- Il valôr assolût di un cualsisei numar reâl al è simpri plui grant o avuâl a zero,
- Il modul dal prodot di doi numars al è simpri avuâl al prodot dai modui,
- Il valôr assolût di un numar reâl e dal so opuest a son avuâi,
- Idempotence. Sint il modul un numar positîf, si à
ven a stâi, il valôr assolût dal valôr assolût di un numar al è il stes valôr assolût.
- Disavualitât triangolâr. Il valôr assolût de some di doi numars al è simpri minôr o avuâl ae some dai valôrs assolûts
In particolâr, la avualitât e vâl se e dome se i doi numars a àn il stes segn (a concuardin). Al contrari, il segn di minôr al vâl in câs di discuardance.
-
- Come conseguence de disavualitât triangolâr, si pues ancje scrivi
Dimostrazion: Dât che , pe disavualitât triangolâr si pues scrivi
ven a stâi De stesse maniere, si pues provâ che Al baste cumò notâ che (pe proprietât 4) e che e, duncje, al è avuâl o a o a . Zontant ducj i risultâts si oten la disavualitât cirude.


text:
FRIÛL EUROPE. A cui zovial l’acuardi tra Union europeane e Ream Unît?
Al è dut un altri mont, e je dute une altre Europe. Trentedoi agns indaûr, ai 14 di Fevrâr dal 1984, il Parlament european al faseve bon, cuntune risoluzion votade di une maiorance fuarte dai eurodeputâts, chel che al ven clamât Progjet Spinelli, ven a dî un Progjet di Tratât costituzionâl che al veve chê di istituî une Union europeane fuarte e democratiche. Ai 18 e ai 19 di Fevrâr passâts, a Bruxelles, il vertiç des delegazions dai guviers dai stâts de Union europeane di vuê al è stât une barufe continue, sui bêçs e soredut su imigrâts, dispatriâts e confins: al à cjatât dome un acuardi, che al conferme – e che salacor al rinfuartìs – ducj i limits e dutis lis contradizions di une Europe, che e je une vore divierse di chê pensade a Strasburc de bande di chei dal Club dal Crocodîl.
La sentade dal Consei European si à sierade, ma lis cuistions a restin dutis viertis, a tacâ des limitazions pe libertât di circolazion des personis. Lis previsions dai acuardis di Schengen a son stadis metudis te glacere za cualchi timp indaûr e a vegnin puartâts indenant gnûfs controi di polizie tes frontieris internis de Union.
Il guvier austriac al à decidût di meti une cuote fisse di dispatriâts che si pues dâur acet ogni dì tal so teritori, cun chê di rispuindi aes esigjencis de politiche interne e cul intindiment di proponi tra i Vincjevot une distribuzion des personis che a domandin asîl in proporzion cul numar dai citadins di ogni stât. La iniziative di Viene no ur plâs ni ae Comission, che le calcole ilegjitime, e nancje a chei altris stâts, che massime a nord e a est no vuelin sintî fevelâ di ripartizions e di proporzions. Cussì ognidun al va indenant a sierâ i confins, cu la Grecie che si sint sbandonade, sei te sô crisi socioeconomiche sei tant che lûc di rivade de plui part di chei che a scjampin de vuere e de fam. Par intant il guvier talian – ancje chel, compagn di chei altris, preocupât soredut dal consens e de propagande a nivel statâl – al à provât a meti in discussion i finaziaments pai stâts de Europe orientâl, che a mostrin di tignî ae Union dome cuant che ur conven, ma al à cjatât dome un scuintri diplomatic cu la Ongjarie e si à inacuart di cetant che a pesin il vôt ae unanimitât e il metodi intergovernatîf.
In spiete di viodi pardabon chê rispueste unitarie e europeane ae cuistion dai migrants, che e covente, che a domandin a tancj di lôr, ma che nissun al met in vore, l’unic risultât jonzût a Bruxelles al è stât l’acuardi sierât cul Ream Unît.
L’intindiment di ducj al jere chel di convinci i sudits di Elisebete II a confermâ la partecipazion britaniche ae Union europeane in ocasion dal referendum che si fasarà ai 23 di Jugn. Par chel, David Cameron al à domandât une schirie di concessions cun chê di rinfuartî la cundizion speciâl dal so stât dentri de Union europeane e al à puartât a cjase rispuestis positivis pe plui part des sôs richiestis.
Ma cundut achel il “pericul brexit” nol è sghindât, stant che nancje tal guvier di Londre a son ducj in cunvigne cul incuilin dal numar 10 di Downing Street. Cun di plui, ator pe Europe, diviers di lôr si domandin se e je propit vere che la jessude dal Ream Unît de Union e sedi pardabon un fastidi o se nol sedi piês mantignî inpins cheste relazion anfibie e ambigue.
Par sigûr, cemût che e à declarât la premier scozese Nicola Sturgeon, se tal referendum a vincessin i inglês isolazioniscj, la Scozie e varès une reson in plui par volê la indipendence. Cuâl? Propit chê di domandâ di «jentrâ in Europe». ❚
Marco Stolfo


text:
Friûl austriac, tiere di predis politics
Ai prins di Jugn si son vudis lis aministrativis pe elezion di tancj conseis comunâls furlans e sui media talians e à fat tant scjas la notizie de elezion di Andrea Bellavite, za plevan di Dael dal 1990 al 1995, che cumò, dopo vê provât a cori pe incjarie di sindic di Gurize tal 2007 e dopo de sospension a divinis, al è rivât a deventâ prin citadin dal “paîs des meridianis”.
Bellavite al è stât elet che nol è plui tal esercizi dal ministeri di cult, cuant invezit a cjaval dal Votcent e Nûfcent diviers a son stâts i predis dal Friûl imperiâl impegnâts in politiche, continuant a esercitâ lis lôr funzions religjosis. La leç taliane e dispon che «no puedin jessi elets sindic tal teritori dulà che a esercitin il lôr ufici i eclesiastics e i ministris di cult».
Invezit l’impegn politic e sociâl dal clericât furlan orientâl si fondave suntun element diferent. Nus al spieghe il storic Ferruccio Tassin «Tal Ream di Italie e jere la disposizion dal non expedit declarade tal 1874 di pape Pio IX che di fat al veve impedît ai catolics di partecipâ ae vite politiche dal gnûf stât. Il Friûl imperiâl nol veve il vincul di chei sot dai Savoia e i predis furlans di chestis bandis a viodevin te politiche un mieç par rivâ a cjapâ plui animis».
I predis a son stâts i promotôrs des primis cassis rurâls dal Friûl orientâl, ma nol bastave: «sul esempli dai predis austriacs dal Trentin, i nestris a vevin capît si veve di jentrâ li che si cjapavin lis decision: di chi l’ativisim ancje te politiche».
E i esemplis no son pôcs. Di bons. Luigi Faidutti, za parlamentâr a Viene, o vin fevelât plui voltis: tal 1895 al fondave la casse rurâl di Caprive, tal 1899 la Federazion dai consorzis agricui dal Friûl e tal 1900 la Bancje furlane deventant il so prin president. E tal 1907 al vignive elet deputât.
Ma prime di lui al jere stât elet in parlament, imponintsi propit su Faidutti, bons. Adamo Zanetti di Marian. «Al fo elet te legjislature dal 1897 al 1901, dopo che tal 1896 al veve fondade a Flumisel la casse rurâl, tal 1898 une societât bovine e tal 1899 une societât operarie» al spieghe Tassin. «Un altri al è bons. Eugenio Valussi, nassût a Talmassons, che al puartà il so impegn politic in Trentin, deventant riferiment ancje par Alcide De Gasperi”.
Tra i cussì clamâts predis sociâi impegnâts tai paîs dal Friûl orientâl o ricuardìn mons. Carlo Stacul di Migjee che al veve fondade tal 1908 la associazion Giovane Friuli cun passe 1500 fantats iscrit, e che al fo elet ae fin dal Votcent conseîr comunâl di Dael li che al jere predi e al veve fondade la casse rurâl. ❚
✒ Christian Romanini


text:
CJARGNE. La art floreâl di Nives Baldacconi
Nives Baldacconi di Vile di Cjargne e je di agns che si preste a vistî a fieste lis glesiis de Cjargne e no dome. E à fat tancj cors par imparâ une art vecjone, nassude in France tal 1300: chê floreâl. Po dopo, dutune cun pre Loris Della Pietra e à organizât in Cjargne cors floreâi. Nol è propit cussì sempliç meti rosis intes glesiis: al tocje tignî cont dai colôrs dal timp liturgjic di riferiment e cognossi il lôr significât. A Nadâl, par esempli, i colôrs a son il blanc - la puritât - il rose clâr de misericordie, il blu che al rapresente il misteri.
Par completâ cheste cognossince, Nives e je lade a scuele e ai prins di Avrîl, a 69 agns, si è laureade in teologjie. E conte: «O ai volût implenâ la mê interioritât e mi soi insiorade.»
Ma cemût mai la puarte de misericordie dal domo di Udin ise stade vistide a fieste di une cjargnele?
«Cuant che o soi lade li di pre Loris Della Pietra a viodi se al podeve deventâ il gno relatôr de tesi (dedicade ae simbologjie cristiane dal passâ la puarte), mi à dit che a Rome a vierzevin la Puarte Sante e in ogni diocesi dal Friûl si ‘nt varès vierte une. E cussì mi à domandât se o podevi viodi di chê dal domo di Udin. Mi tremavin lis gjambis pe responsabilitât e mi soi cjapade une setemane par pensâ.»
Un marangon al à fate la sacume di len e po dopo Nives e à studiât cemût meti lis rosis. Sù par jù 14 metris di cuvierzi: il vert al ven dai orts dai cjargnei e lis rosis di une buteghe di Udin. «Jo no soi da la idee di spindi a mone vie, parcè che la glesie in chest moment achì e varès di fâ alc altri e no robis par jemplâti i voi. Ma un segnâl come la Puarte parcè no? Il grup di lavôr al è fat di volontariis cjargnelis (Anna Novello, Sandra Concina, Maria Mazzolini, Nives Grassi e Roberta Zannier di Udin): al è un grup special! Cheste esperience e je une maniere par che ognidun di nô al meti in lûs i propris talents… Finide la zornade nus ven dentri une contentece uniche.»
Fate une puarte a ‘nd è altris che a spietin, e Nives e à di organizâsi pe comunion, pe fieste dai zaguts, pe Sense, pe Pasche des rosis, e v.i..
Mans che a rivin inmò a maraveâ, come che al cjante Gjigji Maieron cu lis peraulis di Celestino Vezzi: «Lis feminis cjargnelis a son dome mans… mans che si inzegnin si inzegnin da tant… dêts che ai cjale par ogni viers… mans gropolosis che si inzegnin distès»… ❚
✒ Marta Vezzi


text:
EDITORIÂL - Model Friûl e guvier dal teritori
Intal ricuart dal cuarantenâl dal taramot, si à fevelât de ricostruzion e di chel che i disin “Model Friûl” (MF) che par me al è, prime di dut, il risultât no intenzionâl di interazions complessis – tecnichis, sociâls e culturâls ma ancje politichis istituzionâls – che si son gjeneradis intal post taramot e cence nissune particolâr regjie centrâl. Par cierts aspiets al è stât un unicum, par altris al pues jessi ancjemò un bon model di aplicâ in câs di catastrofis. Ma al à tant di insegnâ ancje inte metodiche dal “guvier dal teritori” in cundizions di normalitât.
__ Se par “guvier dal teritori” o intindìn l’insiemi des leçs, normis e struments tecnics aministratîfs che a regolin i intervents sul teritori, no podìn no tignî cont di une idee di ben public che si à di perseguî. Cemût intindi il “ben public”? Dal sigûr, la idee che indi à il stât centrâl e je divierse di chê di un piçul comun di mont. Il MF nus dîs che nol è ben public plui grant dal teritori stes e de sô autonome “ecogjenesi”: al è l’autoguvier dal teritori il ben public dal teritori.
__ Il MF al è, duncje, la afermazion di un ordin ontologjic (cence cjasis siguris nol è un teritori sigûr, ni une rêt di comunitât, e nancje une economie) ma ancje la afermazion di une mission deontologjiche: il destin dal teritori al è intes mans di cui che lu vîf! Assumisi fin in fonts e a nivel locâl il compit e la responsabilitât di sigurâ un futûr al propri teritori al è la etiche dal MF e il vêr messaç ae atualitât e al “guvier dal teritori” (e, forsit, al guvier tout court).
__ Intal fâ chest, il MF al à concepît il podê politic tant che un podê condividût e dal bas bande l’alt o, o disaressin vuê, di “sussidiarietât verticâl”. Se al è cussì, alore, une atualizazion pussibile dal MF e à dôs implicazions operativis impuartantis:
1. Come che, cuarante agns indaûr, il teritori furlan al è stât ogjet e subiet di un procès di ricostruzion dal bas, al pues vuê, che si è esaurît il lunc cicli de espansion edilizie e dal consum conetût di teren, cirî di passâ fûr une crisi, partide za intai prins agns 2000, deventant ogjet e subiet di une ricualificazion largje e profonde (che o ai miôr definî “rigjenerazion”). Al baste che il procès nol sedi planificât e gjestît dal alt in maniere verticistiche e burocratiche ma smicjant invezit ae autonomie massime dai sogjets teritoriâi (sussidiarietât verticâl e orizontâl), compatibil cu la sostignibilitât ambientâl.
2. Ae Regjon i tocje ancjemò il compit, disfrutant la sô Specialitât e delegant al Stât il mancul pussibil, di dâ la direzion al procès. Magari cussì no, no je daûr a fâlu di almancul vincj agns e lis consecuencis si viodin (l’eletrodot Redipulie-Udin Ovest al è li a testemoneâlu!). Ai Comuns e aes lôr agregazions si à di dâur il compit di coordenâ e di planificâ i intervents. Ai privâts citadins e aes impresis chel di concori il plui pussibil ae buine riessude dal risultât finâl. ❚
✒ Sandro Fabbro, professôr di Urbanistiche inte Universitât dal Friûl


text:
Lis Miniaturis dal artesan compositôr Glauco Venier. Il so ultin disc in solo al puarte la firme de etichete mondiâl ECM
E je une storie che E scomence a GrEdiscje di Sedean, e cres in dut il Friûl, si slargje a nivel european e e zire dut il mont. E je la storie dal pianist e compositôr plui amât, studiât e sensibil dal Friûl, Glauco Venier. Il musicist artesan, il fabricant di suns, al à a pene publicât pe etichete Ecm (Edition of Contemporary Music), l’ultin so disc dal titul Miniaturis. Prin talian dopo Stefano Bollani, a incidi in piano solo pe cjase discografiche, la plui impuartante a nivel internazionâl di jazz e di musiche contemporanie. Un om sclet, Glauco, votât fin sul nassi ae art dai sunôrs, cressût inte semplicitât de vite contadine, tra i cjamps, i curtîi, lis buteghis, lis glesiis, lis baleris, la int di paîs. Cumò al è tra i compositôrs preferîts di Manfred Eicher, il patron de Ecm, un guru, un visionari de musiche che lu à volût, cence se e cence ma, inte sô scuadre di artiscj mondiâi.
Propit a grediscje, intal paîs dai cjastelîrs, Glauco Venier al à tacât a meti man aes tastieris e a coltivâ la sô vene musicâl, che il timp nus dimostre di fantasie inesauribile, profondissime. Inte glesie di Sant Stiefin, dulà che dut al è scomençât, su un orghin Zanin, il zagut si è inviât, daûr la vuide dal plevan, a cognossi lis nozions di fonde de musiche. Il modalisim dal gregorian, la polifonie sacre de epoche rinassimentâl e baroche in particolâr. «Chê musiche mi cjoleve vie, come cumò. Plui le studiavi, plui mi cjapave. Oris e oris su chel strument, su chês pagjinis». Ma ancje i cjants spontanis de int, tra vilotis e vecjis danzis, la musiche des sagris e des baleris lu apassionavin, in chei prins agns Setante dulà che, dongje lis polchis e lis mazurchis, si faseve simpri di plui indenant il jazz, i balabils, la musiche foreste che e passave te radio, tai juke-box, tai discs. «Une dì, o jeri fantacin, il gjornalâr mi à regalât un vinîl, nissun lu comprave. Mi à dit: “tu che tu sunis, ti pues coventâ”. O soi lât dret a cjase, par metilu tal vecjo zirediscs scancarât: Louis Armstrong. Une rivelazion.»
Daspò e je rivade la sielte di studiâ al conservatori di udin, dulà che al à otignût un brilant diplome in orghin, e tai prins agns Novante al è rivât il moment di traviersâ l’Atlantic, in gracie di une borse di studi vinçude par studiâ al Berklee College of Music di Boston, une grande istituzion, dulà che pôcs a son cussì brâfs di jentrâ. Di chi indenant, in fuarce di tancj incuintris, colaborazions, progjets, concierts in ogni lûc, studis cence fin, la strade di Glauco, simpri plui e simpri miôr pianist, e à cjapade la direzion slargjade di une ricercje totâl inte musiche, cu lis sôs contaminazions, jenfri la classiche, il jazz, la contemporanie, cence mai dismenteâ la origjin de sô ispirazion: il Friûl.
«La musiche e je come l’aiar. e va dapardut, dulà che e à voie. come i furlans. Tante musiche e je passade e e passe ancjemò pal Friûl, e tante il Friûl a ‘nd à. Une tiere cuntune storie musicâl cetant profonde, miscliçade, che e va des origjins di cheste art, aes monodiis di Aquilee, ae polifonie plui elaborade, aes danzis, aes cjançons, cjapant dentri ambients cults e popolârs, sacris e profans, lenghis e derivazions. Cheste fantasmagorie sonore mi clame ancjemò a esprimimi, daûr dai sintiments che mi guviernin». Un furlan pal mont. No si contin i artiscj che cun lôr Glauco Venier al à lavorât e al lavore. Nons tant che Toots Thielemans, Lee Konitz, Kenny Wheeler, Steve Swallow, Joey Baron, Marc Johnson, par dî di cualchi forest, cence contâ i talians. Si podarès jemplâ il gjornâl di nons di musiciscj, i miôr in circolazion. Come lis placis, i teatris, i festival dulà che al à sunât: dapardut.
Dopo tantis esperiencis dal vîf e in studi, di bessôl o in ensemble, cu lis mans sore l’avoli di un pianoforte a gran code, Glauco al è tant che un artesan che al plasme, rinovant ogni volte une materie sonore antighe, che le trasforme di fâle sunâ simpri plui gnove, in virtût di un bagai jemplât di un viaç cence fin. Une sapience tecniche sutile, une poetiche ispirade di ideis raris, o miôr unichis, la maturitât dal pianist e dal compositôr di Grediscje di Sedean si rinove cence mai dismenteâsi di se, e e torne al so Friûl. Chê tiere che si sint, pure e sclete come lui, in discs tant che L’Insiùm, une opare mestre, o La Ballata della Speranza su poesiis di Turoldo, Dal libro dei balli di Giorgio Mainerio, 12 musiche per 12 quadri, ispirât dai lavôrs di Celiberti, e tantis altris oparis, ancje componudis su peraulis di poetis tant che Cappello, Tavan, Giacomini, Cantarutti, Pasolini. Cence dî dal laboratori permanent di ricercje musicâl L’Insiùm, fondât cun Michele Corcella, che al met dongje dispès une schirie di artiscj e di musichis di ogni bande inte nestre Regjon.
cun miniaturis, glauco al segne il so vincjesim cuart disc, un dai miôrs. Al è dome di scoltâ. Si sintin i fiers dal mistîr, il lavôr meticolôs dal fari, lis finecis dal mosaicist, la fuarce dal marmist, la lime precise dal intaiadôr, la delicatece dal vederâr e dute la maravee des buteghis e de nature mari dai nestris lûcs, di dongje e di lontan. ❚
✒ Alessio Screm